aouts-pins: Οκτωβρίου 2015\nΙαπωνέζικη βιβλιοδεσία στο Κουμπί!\nΤο Κουμπί το ξέρετε πλέον, δε χρειάζεται συστάσεις. Τον Οκτώβριο, λοιπόν, έκλεισε ένα χρόνο λειτουργίας και το γιόρτασε μεγαλοπρεπώς με πολλά εργαστήρια και διάφορες δραστηριότητες. Έτσι, μια Κυριακή απόγευμα ετοίμασα κι εγώ ένα εργαστήριο βιβλιοδεσίας με την ιαπωνική τεχνική (ή αλλιώς κινεζικη).\nΕίχα ετοιμάσει κάποια απλά πατρόν, ο καθένας διάλεξε το σχέδιο που του άρεσε, τα χρώματα για τα εξώφυλλα και τα νήματα για το δέσιμο.\nΒελόνες, κοπίδια, χαρτιά, όλα βρήκαν τα θέση τους και ο καθένας έφτιαξε το δικό του σημειωματάριο που διακόσμησε με διάφορες τεχνικές. Τα κουμπάκια από χρωματιστά χαρτόνια είχαν την τιμητική τους και μαζί με στάμπες και εικόνες από παλιά περιοδικά το κάθε σημειωματάριο απέκτησε χαρακτήρα.\nΉταν πολύ ωραία μέρα και γι' αυτό θα το επαναλάβουμε την Κυριακή 8 Νοεμβρίου, στις 5.00 το απόγευμα για όσους δεν πρόλαβαν την πρώτη φορά (απαραίτητη η δήλωση συμμετοχής, μη ξεχνάτε).\n* Ευχαριστώ την Αγγελική - Πόκο Λόκο που βοήθησε τόσο πολύ και έβγαζε και φωτογραφίες!\nΕτικέτες βιβλιοδεσία, νήμα, σημειωματάριο, χαρτί, χειροποίητα, bookbinding, crafts, handmade, japanese, notebook, paper, yarn\nΤι είναι το 7PLY Project?\nΕίναι το Skateboard Art Festival που διοργανώνεται στη Θεσσαλονίκη και φέτος γιορτάζει τα 10 του χρόνια! Μέσα στα πλαίσια του φεστιβάλ λοιπόν, η Propaganda Rollin co. που το διοργανώνει με τη συνεργασία του Κρατικού Μουσείου Σύγχρονης Τέχνης, ζήτησε από 120 καλλιτέχνες απο την Ελλάδα και το εξωτερικό να εκφραστούν δημιουργικά επάνω στις σανίδες του skateboard και τα αποτελέσματα είναι άκρως εντυπωσιακά.\nΠήρα κι εγώ τη σανίδα μου και έστιψα το κεφάλι μου να βρω το θέμα μου.\nΗ ιδέα έπεσε απο εκεί που δεν το περίμενα και η υλοποίηση αν και με παίδεψε λίγο...\nτελικά βγήκε στην ώρα της.\nΧτες το βράδυ έγιναν τα εγκαίνια στο Κέντρο Σύγχρονης Τέχνης στο Λιμάνι της Θεσσαλονίκης και ο χώρος εκτός από σανίδες γέμισε μουσική, κόσμο και χαμόγελα.\nΟι σανίδες ήταν πολλές και εντυπωσιακές, ενώ παράλληλα γίνονται και διάφορα εργστήρια στον ίδιο χώρο.\nΌσοι κάνετε μια βόλτα στο λιμάνι μέχρι τις 17 Οκτωβρίου, αξίζει να περάσετε και από την έκθεση να ρίξετε μια ματιά στον κόσμο του skate!\nΕτικέτες ακρυλικό, σανίδα, χειροποίητα, acrylic, handmade, life, skateboard


ΚΟΜΜΑΤΙΑ ΕΝΟΣ ΟΛΟΓΡΑΦΙΚΟΥ ΡΟΔΟΥ: σταθμά\nΤι περίεργο, όταν ένας μπλόγκερ γράφει για πράγματα που κυκλοφορούν στο νετ είναι «κοινότυπος» και αναμασά ανούσιες πληροφορίες, όταν ένας δημοσιογράφος αντιγράφει άρθρα της Wikipedia είναι «πουλημένος», όταν όμως ο Λάκης Λαζόπουλος παίζει περσινά βιντεάκια του YouTube και κοπιάρει μπαγιάτικα ανέκδοτα που κυκλοφορούν σε μέιλ εδώ και χρόνο, κάνει «καυστική σάτιρα». Go figure..\nposted by schottkey at 14:24\nΚι όμως το post σου είναι κίνδυνος-θάνατος καυστικής σάτιρας.\nπες τα χρυσόστομε..νόμιζα μόνο εγώ το σκεφτόμουνα...\nΗ διαφορά είναι ότι η κυρα-Λίτσα δεν ξέρει το youtube ούτε παίρνει μέιλ με ανέκδοτα.\nJ95, η κυρα-Λίτσα δεν ξέρει επίσης ούτε τι κυκλοφορεί στο νετ, ούτε τι είναι η Wikipedia. So?\nΠροφανώς και δεν αναφερόμουν στην κυρα-Λίτσα, δεν είναι αυτή που κάνει τη διάκριση για την οποία μιλάω στο ποστ.\nΚοίτα να το κάνω πιο σαφές:\nΤο κοινό ενός blog ξέρει τη wikipedia και όλα αυτά.\nΤο κοινό του Λαζόπουλου είναι βασικά η κυρα-Λίτσα.\nΚοίτα, να το κάνω κι εγώ πιο σαφές:\nΤη διάκριση του ποστ δε θα την έκανε καμιά κυρα-Λίτσα.\nΗ κυρα-Λίτσα ποτέ δε θα έλεγε «σιγά, έχεις ένα μπλογκ και νομίζεις πως έγινες η-νέα-μορφή-της-ενημέρωσης», ούτε «ο Λαζόπουλος κάνει\nκαυστική σάτιρα»- θα έλεγε «ωραία που τα λέει ο άτιμος ο Λαζόπουλος..». Τη διάκριση θα την έκανε κάποιος που (υποτίθεται) πως έχει κρίση και γνώσεις και κριτήρια. Κι αυτό είναι που το κάνει γελοίο κατά τη γνώμη μου. Και μη νομίζεις, ο Λαζόπουλος έχει πολύ κοινό σ'αυτό τον χώρο.\nΜπερδεμένα μου τα λες αλλά γουστάρω :)\nΕννοείς ότι αναφέρεσαι στο κομμάτι του κοινού του Λαζ. που είναι above average;\nΧαχα..γιατί ρε συ μπερδεμένα; Απλούστατο είναι :)\nΦυσικά και δεν αναφέρομαι στην νοικοκυρά που βλέπει Μενεγάκη ή τις κυράτσες που πάνε στο στούντιο. Υπάρχει πολύς κόσμος above average, υποτίθεται «ανωτέρου επιπέδου», που τον εκθειάζει και βλέπει σ’αυτόν μια ποιοτική τηλεόραση κι έναν κήρυκα της «Ελλάδας που αντιστέκεται». Άσε για λίγο απ’έξω τον κόσμο που γελάει με τη Ρούλα Βροχοπούλου- υπάρχουν πολλά πράγματα που κρύβονται πίσω από τον «συνοδοιπόρο της νέας γενιάς», με τα γένια και τα All Star μποτάκια που χρήζουν δεύτερης ανάγνωσης..\nΠολύ hype γύρω από το όνομά του!\nBlogger δεν είμαι, ασχολούμαι με internet, βλέπω TV, θεωρώ τον εαυτό μου above average, αλλά πάντα να έχω επιφύλαξη ως προς τον Λαζόπουλο (από εποχή Μήτσων)? Πάντα να πιστεύω αυτό που λες, πως κάτι κρύβεται από πίσω? Απλά, δε μου αρέσει μάλλον (κι ας έχει απόψε σχετική εκπομπή ΚΑΙ ο Μάκης=ΕΛΕΟΣ!)\nφυσικά και είναι καυστική σάτιρα βρε, κουτά παιδιά... Αφού το λέει η Κανέλη, και η Δέσποινα Στυλιανοπούλου!!! Έχει το youtube την αποδοχή της Κανέλλη? δεν την έχει, πώς θέλετε να θεωρηθεί καυστική σάτιρα????\nΚοίτα, σαν εκπομπή η αλήθεια είναι ότι τον περισσότερο καιρό είναι καλή. Ή τουλάχιστον πολύ καλύτερη από οτιδήποτε άλλο παίζεται (με τη σημαντικότατη εξαίρεση της Ελληνοφρένειας).\nΝομίζω ότι εκεί την πατάει ο κόσμος, δηλαδή μπροστά σε όλη τη σκατίλα το αυτονόητο (δηλαδή μια εκπομπή της προκοπής και με στοιχειώδη επαγγελματισμό) φαίνεται εξαιρετικό. Ψοφάει και ο Έλληνας για μαζικές ψυχώσεις. Τώρα έχουμε Λαζοπουλομανία, όπως παλιότερα είχαμε Καλομοιρομανία. Και οι above average δεν έχουν ανοσία στην ψυχολογία της μάζας. Απλά έχουν κάποιες παραπάνω αντοχές.\nΠροσωπικά θεωρούσα την εκπομπή του μαλακία ακριβώς λόγω youtube και ανεκδότων, τον τελευταίο μήνα είχε στρώσει πάρα πολύ, τώρα προφανώς ξαναγύρισε σε youtube και ανέκδοτα.\nΔεν είναι θέμα Καλομοίρας ή μόδας, την Καλομοίρα κανείς δεν την έπαιρνε σοβαρά- τον Λαζόπουλο πολλοί τον παίρνουν σοβαρά.\nΛοιπόν για να το ξεκαθαρίσουμε: είναι χαζό να θεωρείς τον εαυτό σου τηλεοπτικό επαναστάτη, και να μιλάς για εξαθλίωση των συνταξιούχων, για «την άλλη Ελλάδα που πεινάει», όταν τα Σαββατοκύριακα γυρνάς σε κότερα και πάρτυ. Ο ίδιος έχει χάσει τη μπάλα ελαφρώς, νομίζει πως είναι μισθοφόρος κι ιεροκήρυκας υψηλών ιδανικών- η αλήθεια όμως δεν είναι έτσι: δε βάζεις τη Ρούλα Βροχοπούλου σε βίντεο και μετά στο καπάκι κλαις δακρυσμένος τραγουδώντας Θεοδωράκη. Τα έχει μπλέξει όλα, λίγο αριστερός, λίγο τρέντι- και Χατζιδάκις και Τσαλίκης. Βιντεάκια από YouTube, μετά συνταξιούχοι, λίγος Πρέκας, λάιβ Γαλάνη και Αρβανιτάκη, κουλτούρα κι εξαθλίωση, Ζωνιανά, να οι νεαροί Κρητικοί που αντιστέκονται με μαντινάδες, μαζί μας κι η Δέσποινα Στυλιανοπούλου, βίντεο με τον μακάκο, τραγουδήστε μαζί μου: «χάρτινο το φεγγαράκι»..\nΑυτό ούτε σάτιρα είναι ούτε stand up comedy- μόνο φλόγες δεν έχει καταπιεί ακόμα.\nΜην ξεχνάς την δύναμη της τελεόρασης.\nΜην ξεχνάς την δύναμη της τηλεόρασης .\nΠάμε άλλη μια ...\nΝα, αυτά παθαίνετε όταν βλέπετε tv.\nΑσχολείστε με τον Λαζο, ο οποίος κάνει ένα mix της επικαιρότητας σε μια εκπομπή (μα τη εκπομπή! trash κατ’ εμέ) για να ανέβει το audimat και τα ευράκια στην τσεπούλα του.\nΑπο'τι φαίνεται αποκτήσαμε κι άλλο παιδί του λαού.\nfpboy, σπάς την!\nΓιώργης Χολιαστός said...\nΚΛΟΠΈΣ ΚΑΙ ΚΟΡΟΪΔΊΕΣ\nΜε κοροϊδεύουνε οι ταξιτζήδες\nμε κοροϊδεύουνε οι παντοπώλες\nμε κοροϊδεύουνε οι μπουζουκτσήδες\nμε κοροϊδεύουνε οι ζυθοπώλες.\nΜε κλέβουνε υπάλληλοι κι εμπόροι,\nπρωθυπουργοί, υπουργοί και βουλευτάδες΄\nμε κλέβουν μαθητές και προφεσόροι\nμε κλέβουν διάκοι, μοναχοί, παπάδες.\nΜε κλέβουνε για χρόνια και για χρόνια.\nΜε κοροϊδεύουν για αιώνων αιώνες-\nΤης ζωής μου ερημάχτηκαν τα κλώνια\nμεγαλεξάντρειες μου οι χαρές γοργόνες.\nΝόμο αφού έκανες την κοροϊδία\nπότε, Θεέ, κι εγώ θα κοροϊδέψω;\nΚι αφού όλοι κλέβουν μες στην κοινωνία,\nεγώ θεέ μου, πότε-ποιον θα κλέψω;..\nντύσου, έβαλε κρύο\nφαντασία; τα κόμικς τα έχουν πει όλα


Ετοιμαστείτε για ένα (πολύ) χειμωνιάτικο Σαββατοκύριακο\nΟ αζορικός αντικυκλώνας έχει εγκατασταθεί στη δυτική Ευρώπη με επίκεντρο την Αγγλία, αποκόπτοντας την ατλαντική ροή.\nπρόβλεψη καιρός ΕΡΙΚ ΚΙΤΑΣ ΧΕΙΜΩΝΑΣ βροχές ΚΑΚΟΚΑΙΡΙΑ Περίεργα\nΤην ίδια ώρα λόγω του αντικυκλώνα εμποδισμού, έχουμε αποκοπή και κατάβαση πολικού ψύχους και πεδίο χαμηλών πιέσεων από την βόρεια Ευρώπη προς την Κεντρική και τα Βαλκάνια με σταδιακή επέκταση προς την κεντρική και ανατολική Μεσόγειο.\nΣτα Βαλκάνια θα παραμείνει η αποκοπή του πολικού ψύχους και θα ευνοήσει τον εγκλωβισμό, τη βάθυνση και την ανατροφοδότηση χαμηλών συστημάτων στην περιοχή μας, όπου αναμένονται πάρα πολλές βροχές, καταιγίδες και ισχυροί άνεμοι, με την πτώση της θερμοκρασίας να είναι αισθητή και με τις χιονοπτώσεις να είναι βαριές στα ορεινά από 1100-1200 μέτρα και πάνω.\nΠρος το τέλος του συστήματος τα χιόνια ίσως να επηρεάσουν και περιοχές ελαφρώς 100 – 200 μέτρα πιο κάτω από το πιο πάνω υψόμετρο.\nΤο σύστημα αυτό θα μας επηρεάζει από 3 μέχρι 5 μέρες (θα γίνει πιο ξεκάθαρο το επόμενο διήμερο), και είναι πολύ πιθανόν να αφήσει περισσότερες βροχές και χιόνια από προηγούμενα συστήματα που μας επηρέασαν πρόσφατα.\nΣήμερα Τετάρτη ο καιρός θα είναι μερικώς έως κυρίως συννεφιασμένος με μεμονωμένες βροχές, κυρίως στο δυτικό μισό του νησιού, και νότια.\nΣτην περιοχή του Τροόδους θα σημειώνεται κατά διαστήματα ελαφριά χιονόπτωση. Οι άνεμοι θα είναι νοτιοδυτικοί ασθενείς μέχρι μέτριοι 2 – 4 μποφόρ και η θερμοκρασία θα ανέλθει στους 15 βαθμούς στο εσωτερικό, στους 16 – 17 στα παράλια και στον 1 βαθμό στη χιονίστρα.\nΑπόψε ο καιρός θα καταστεί σταδιακά κυρίως συννεφιασμένος με βροχές κυρίως στο δυτικό μισό του νησιού από τα μεσάνυχτα και μετά. Στις ψηλότερες κορυφές του Τροόδους θα σημειωθεί ελαφρά χιονόπτωση.\nΑύριο θα μας επηρεάσει θερμό μέτωπο από τα νοτιοδυτικά και αναμένονται βροχές κυρίως στο δυτικό μισό του νησιού και νότια το πρωί. Στις ψηλότερες κορυφές του Τροόδους θα πέσει χιονόνερο, ενώ ο καιρός σταδιακά θα βελτιώνεται. Θα έχουμε και άνοδο της θερμοκρασίας.\nΤην Παρασκευή ο καιρός θα είναι κυρίως αίθριος με λίγες μόνο νεφώσεις, με την θερμοκρασία να σημειώνει άνοδο και θα κυμαίνεται πάνω από τα κανονικά για την εποχή επίπεδα.\nΑπό το Σάββατο αρχίζει να μας επηρεάζει βαθύ βαρομετρικό από τα δυτικά, το οποίο θα συνοδεύεται από ψυχρό μέτωπο το οποίο αναμένεται να «χτυπήσει» από το μεσημέρι και μετά, με παγκύπριες βροχές και καταιγίδες.\nΣτις ψηλότερες κορυφές του Τροόδους θα σημειωθεί χιονόπτωση. Βροχές και καταιγίδες συνεχίζουν κατά διαστήματα μέχρι τουλάχιστον την Τρίτη. Σταδιακά θα αρχίσουν να μας επηρεάζουν και πιο ψυχρές αέριες μάζες, ως αποτέλεσμα οι χιονοπτώσεις θα επεκταθούν και στις υπόλοιπες ορεινές περιοχές.\nΓια όσους θα ταξιδέψουν Ελλάδα το τριήμερο, είναι καλό να γνωρίζουν ότι θα επικρατεί πολικό ψύχος και θα υπάρξουν και χιονοπτώσεις μέχρι και τις παράλιες περιοχές.\nΑυτό το σύστημα θα βοηθήσει σημαντικά την κατάσταση των φραγμάτων, αφού η ήδη αυξημένη ροή αναμένεται να αυξηθεί κατακόρυφα.


MagnesiaSports.gr - Επιστροφή Γαλιατσάτου στον Ολυμπιακό Β.\nΕπιστροφή Γαλιατσάτου στον Ολυμπιακό Β.\n10/07/2017 - 11:27\nΜία παίκτρια που τη σεζόν 2015-16 είχε αφήσει άριστες εντυπώσεις με τον Ολυμπιακό Βόλου, επιστρέφει σ’ αυτόν για τη νέα χρονιά. Πρόκειται για την πλέι μέικερ Αναστασία Γαλιατσάτου, που αποτελεί το τελευταίο μεταγραφικό απόκτημα των ερυθρόλευκων. Η ανακοίνωση της Δ.Ε. μπάσκετ:\n« Στη σύναψη συμφωνίας συνεργασίας με την Αναστασία Γαλιατσάτου προχώρησε η Διοικούσα Επιτροπή του τμήματος μπάσκετ του Ολυμπιακού Βόλου. Η Αναστασία Γαλιατσάτου γεννήθηκε στην Αθήνα στις 2/3/1996, έχει ύψος 1,68 και αγωνίζεται στη θέση 1.\nΤα πρώτα μπασκετικά βήματα της τα έκανε στην Ευρυάλη Γλυφάδας , μεταπήδησε στον Πανιώνιο το 2011, όπου κατέκτησε την δεύτερη θέση στις νεάνιδες και συμμετείχε με τη γυναικεία ομάδα του συλλόγου στον τελικό του κυπέλλου.\nΤο καλοκαίρι του 2011 ήταν μέλος στην Εθνική παγκορασίδων που συμμετείχε σε τουρνουά στο Κάλιαρι της Ιταλίας. Πήρε μεταγραφή στον Αθηναϊκό την επόμενη χρονιά, όπου συμμετείχε στο πρωτάθλημα νεανίδων. Η μπασκετική της συνέχεια ήταν στον Παναθηναϊκό, όπου κατέκτησε το πρωτάθλημα νεανίδων της ΕΣΚΑ και επίσης την τρίτη θέση στο Πανελλήνιο πρωτάθλημα νεανίδων. Πρόπερσι αγωνίστηκε στην Α’ ΕΣΚΑ με τη γυναικεία ομάδα της Πεύκης. Υπήρξε μέλος της μικτής ΕΣΚΑΝΑ και Εθνικών ομάδων αναπτυξιακών κατηγοριών.\nΣτην ομάδα μας αγωνίστηκε την περίοδο 2015-16 με πολύ καλά αγωνιστικά στοιχεί, ενώ τη χρονιά 2016-17 αγωνίστηκε στην ομάδα της Ολύμπια Λάρισας. Είναι τεταρτοετής φοιτήτρια της Γυμναστικής Ακαδημίας στα Τρίκαλα».\nΕπόμενο άρθρο: « Με τη Δημητριάδου του Ολυμπιακού Β. στο Ισραήλ η Εθνική Νέων Γυναικών Δανείστηκε εκ νέου τη Σιμιτζή ο Ολυμπιακός Β. »


Νατάσα Γκουτζικίδου: Αυγούστου 2013\nΉτανε μια φορά κι έναν καιρό, ένα χωριό χτισμένο σε ένα ύψωμα ν’ αγναντεύει τον κάμπο. Οι κάτοικοί του δούλευαν όλη μέρα στα χωράφια. Τα χέρια τους γέμιζαν ρόζους από το φτυάρι και τον κασμά, αλλά δεν τους ένοιαζε. Ένιωθαν ευτυχία σαν έβλεπαν τους κόπους μιας ολόκληρης χρονιάς να ανταμείβονται. Ένιωθαν ευτυχία βλέποντας το στάρι να χρυσίζει στο φως του ήλιου, σημάδι πως η προσπάθειά τους είχε καρποφορήσει, όπως και ο σπόρος. Χαμογελούσαν τα κουρασμένα μάτια των γερόντων όταν έβλεπαν το καλαμπόκι να θεριεύει, έτοιμο να δώσει τα προϊόντα του και ένιωθαν ευγνωμοσύνη απέναντι στο ποτάμι.\nΤο ποτάμι που κρυβόταν από τα μάτια των περαστικών πίσω από τα μεγάλα δέντρα. Το φανέρωνε, όμως, το σφύριγμά του κάτι νύχτες που και τα αστέρια ακόμα επέλεγαν να σιγήσουν μπροστά στην τόση ομορφιά του. Η σελήνη, το επέλεγε για να λούσει στα νερά του τα όμορφα, ασημένια μαλλιά της και ο αέρας λάτρευε να τσαλαβουτάει σε αυτά την πνοή του.\nΟι χωρικοί ήξεραν πως χρωστούσαν την ευημερία τους στο ποτάμι και δεν έπρεπε να το θυμώνουν. Γνώριζαν τη δύναμή του. Άλλωστε, την επιδείκνυε με κάθε τρόπο. Δεν ήταν λίγες οι φορές που μετά το λιώσιμο των πάγων από τον βορά, τα νερά του, ορμητικά σαν χείμαρροι, έφταναν μέχρι τις αυλές των σπιτιών καταστρέφοντας ό,τι έβρισκαν στο πέρασμά τους.\nΚάπως έτσι, κυλούσαν οι μέρες στο χωριό. Άλλοτε, γεμάτες χαρά και άλλοτε, με δυσκολίες και βάσανα. Οι εποχές διαδέχονταν η μία την άλλη. Από την άνοιξη στη λαύρα του καλοκαιριού και από εκεί, στη μελαγχολία του φθινοπώρου και στον παγωμένο χειμώνα που έκανε τους κατοίκους να αμπαρώνονται στα σπίτια περιμένοντας με ανυπομονησία το χελιδόνισμα και τον ερχομό των πελαργών. Τότε και μόνο τότε, καταλάβαιναν όλοι πως ο χρόνος ισορροπούσε απόλυτα, χωρίς να αποκλίνει, έστω και λίγο, από την πορεία του.\nΤα πουλιά και συγκεκριμένα οι πελαργοί, ήταν σημάδι καλοτυχίας. Κουβαλούσαν μαζί τους το καλοκαίρι και την ευτυχία, όπως πίστευαν οι ντόπιοι. Σκαρφάλωναν στις κολώνες και έφτιαχναν τις φωλιές τους για να φέρουν στον κόσμο τη νέα ζωή. Κάπου-κάπου, ιδίως τα μεσημέρια που η ζέστη έκανε τον τόπο να βράζει, οι πελαργοί άφηναν το δικό της ιδιαίτερο τραγούδι να ταξιδέψει στον αέρα. Χτυπούσαν τα ράμφη τους με τον δικό τους χαρακτηριστικό τρόπο και η ηχώ τους ταξίδευε μέχρι το ποτάμι.\nΟ Δημητρός κατέβηκε στον κάμπο, έτοιμος να ξεκινήσει δουλειά. Το κάρο του το έσερναν οι νέες αγελάδες που είχε αγοράσει πρόσφατα από το παζάρι. Ήταν περήφανος για το απόκτημά του. Άλλωστε, ήταν η καλύτερη επένδυση που μπορούσε να κάνει με τα χρήματα που είχε κερδίσει την προηγούμενη χρονιά. Τα μποστάνια του, όπως και τα χωράφια με τα τεύτλα είχαν δώσει την καλύτερη παραγωγή των τελευταίων χρόνων και όλοι είχαν να λένε για τον λεβέντη τον Δημητρό.\nΈνα βράδυ, κατέβηκε σε νυχτέρι. Η νέα σπορά είχε πέσει στη γη και διψούσε για νερό. Έπρεπε να ποτίζει μέρα-νύχτα αν ήθελε να δει τον καρπό να βλασταίνει. Ζεύτηκε το ταγάρι του, αποχαιρέτησε τη μάνα του και κατηφόρισε προς τον κάμπο. Τα ζώα έδειχναν εκνευρισμένα, αφού η ζέστη εκείνο το βράδυ ήταν αφόρητη. Ο Δημητρός, όμως, συνέχιζε απτόητος. Ήταν ενθουσιασμένος. Η νέα σπορά είχε μυσταγωγικό χαρακτήρα για εκείνον.\nΤα χωράφια του ήταν κοντά στο ποτάμι. Το θεωρούσε ευλογία, σημάδι της τύχης. Τις νύχτες στον κάμπο, η φωνή του γκιώνη που αναζητούσε τον αδελφό του, κατά τον μύθο, ήταν η μόνη του συντροφιά. Ήξερε πως η ασχολία του θα διαρκούσε ένα δίωρο, αλλά δεν τον ένοιαζε. Οι αγελάδες του ξαπόσταιναν κάτω από το καλοκαιρινό φεγγάρι κι εκείνος, ανενόχλητος, απολάμβανε τη μαγεία της νυχτερινής εργασίας του χαζεύοντας πότε-πότε τις πυγολαμπίδες που είχαν στήσει χορό.\nΣαν τελείωσε, ξάπλωσε πάνω στο χόρτο και ατένισε τον έναστρο ουρανό. Την αγαπούσε τη φύση ο Δημητρός, όπως και όλοι οι άνθρωποι της υπαίθρου. Είχε καταλάβει πόσο πολύτιμη ήταν και εκτιμούσε όσα, απλόχερα, τους χάριζε. Κάποια στιγμή, του φάνηκε πως άκουσε πατήματα και το ανασάλεμα των νερών. Κάποιος ήταν στο ποτάμι. Περίεργος, σηκώθηκε να δει. Πλησίασε αργά, χωρίς να φοβάται. Άλλωστε, στο χωριό δεν υπήρχε τίποτα να φοβηθείς. Όλοι ήταν γνωστοί μεταξύ τους, γνωρίζονταν από γεννησιμιού τους και λίγο-πολύ, ήξεραν ο ένας τα μυστικά του άλλου. Ποια μυστικά, δηλαδή…\nΓύρισε στο σπίτι και κλειδώθηκε στο δωμάτιό του, μην τυχόν και έβλεπε η μάνα τα μάτια του τα φλογισμένα. Το επόμενο πρωινό δεν βγήκε στα χωράφια να ποτίσει. Ούτε φυσικά το βράδυ. Το ίδιο και την επόμενη μέρα. Άδικα, τον παρακαλούσε η μάνα του. Τίποτα εκείνος.\nΤρεις μέρες μετά, αποφάσισε να ξεμυτίσει. Ήταν άυπνος, κουρασμένος και γεμάτος ενοχές, σίγουρος πως είχε κάνει κακό στην ξωθιά. Πήγε στο καφενείο του χωριού, εκεί όπου μαζεύονταν όλοι οι άνδρες.\nΤα νέα πως κάτι συνέβαινε στον Δημητρό είχαν ήδη κυκλοφορήσει και όλοι ήταν περίεργοι να μάθουν τι είχε, ή σχεδόν, όλοι… Ο Δημητρός, όμως, δεν είπε λέξη, μέχρι που τον πλησίασε ο Πασχάλης, ο πλακατζής του χωριού.\n«Μπας, ρε Δημητρό, και είδες τίποτα φαντάσματα, εκεί στον κάμπο;» τον ρώτησε γελώντας πονηρά.\nΟ Δημητρός ανασήκωσε το κεφάλι ξαφνιασμένος. Μωρέ, πώς στο καλό ήξερε ετούτος το μυστικό του; Ο Πασχάλης έβαλε τα γέλια, για να ακολουθήσουν και οι υπόλοιποι θαμώνες.\n«Πλάκα σου κάναμε, μωρέ, Δημητρό. Εμείς ήμασταν. Θυμάσαι μια βδομάδα πριν που λέγαμε εδώ στο καφενείο ιστορίες για νεράιδες και πλάσματα; Εσύ γελούσες και έλεγες πως δεν υπάρχουν».\nΝαι, το θυμόταν. Δεν πήγαινε μία βδομάδα. Ήταν έντονη η συζήτηση και είχε διαφωνήσει με δύο γέροντες που έλεγαν φανταστικές ιστορίες. Ο Δημητρός ήταν από τους λίγους που είχε προχωρήσει στο σχολειό και ήξερε καλά πως οι μύθοι ήταν μέρος της ανθρώπινης φαντασίας.\n«Να, θέλαμε να σου αποδείξουμε πως κάνεις λάθος. Να φοβηθείς, μωρέ, λιγάκι. Να σε ταρακουνήσουμε. Ντύσαμε τον Μπάμπη γυναίκα, του δώσαμε να κρατά στα χέρια δυο κεριά και τον στείλαμε στο ποτάμι να σε τρομάξει. Μια χαρά τα κατάφερε!» συνέχισε ο Πασχάλης γελώντας.\n«Όχι» απάντησε με πείσμα ο Δημητρός. «Εγώ ξέρω τι είδα» φώναξε χτυπώντας το χέρι του στο τραπέζι. «Όμως, η ξωθιά του ποταμού πέθαινε» συνέχισε προκαλώντας περισσότερα γέλια.\n«Πάει, αποτρελάθηκες κι εσύ, ο σπουδαγμένος» του φώναξε ένας άλλος. Ο Δημητρός έφυγε τρέχοντας για το σπίτι. Το κεφάλι του κόντευε να σπάσει. Τι ήταν αυτά που του έλεγαν; Αυτός ήταν σίγουρος πως είχε συναντήσει την ξωθιά του ποταμού. Έζεψε το μοναδικό άλογο που είχαν στον στάβλο τους και έφυγε καλπάζοντας για το ποτάμι.\nΤο φεγγάρι ήταν στη γέμισή του. Ο κάμπος ήταν λουσμένος στο φως και τα πλάσματα του τόπου έμοιαζαν εκστασιασμένα από την υπέροχη ετούτη νύχτα. Κουκουβάγιες, νυχτερίδες αλλά και μια αλεπού έκαναν τη νυχτερινή τους βόλτα στα χωράφια.\nΠήγε στο ποτάμι. Πλησίασε στο δέντρο, εκεί όπου είχε δει την ξωθιά. Το ποτάμι κυλούσε ήρεμο. Πότε-πότε, κάνα νερόφιδο έβγαζε το κεφαλάκι του στην επιφάνεια και μετά, χανόταν ξανά. Απελπισία είχε αρχίσει να κυριεύει τον Δημητρό. Να ήταν όλα ένα αστείο; Ένα κακόγουστο αστείο; Δεν μπορεί… Και τότε, ανάμεσα στα κλαδιά του δέντρου, είδε ένα λευκό φόρεμα. Τόσο λεπτό που έμοιαζε διάφανο. Ήταν της ξωθιάς, το αναγνώρισε με τη μία. Δεν ήταν τρελός, να η απόδειξη που ζητούσε. Θα το έπαιρνε να το δείξει και στους άλλους. Κίνησε να φύγει, όταν άκουσε ξανά θόρυβο. Γύρισε και είδε την ξωθιά να μπαίνει στα νερά του ποταμού και να βυθίζεται μέχρι που χάθηκε από μπροστά του.\nΤο κεφάλι του άρχισε να βουίζει. Τι σόι παιχνίδι ήταν αυτό που του έπαιζε η φαντασία του; Κοίταξε τα χέρια του. Το φόρεμα είχε χαθεί. Άρχισε να φωνάζει και να κλωτσάει ό,τι έβρισκε μπροστά του. Τέτοιαν οργή η ψυχή του δεν είχε αισθανθεί ποτέ. Αχ και να τους έπιανε όλους στα χέρια του που τόλμησαν να παίξουν μαζί του! Τότε, συνέβη κάτι που τον άφησε άλαλο. Η ξωθιά εμφανίστηκε μπροστά του. Τι πλάσμα μαγικό ήταν ετούτο. Έσκυψε και τον φίλησε στα χείλη. Μετά, χάθηκε για πάντα.\nΟ Δημητρός, σαν υπνωτισμένος, πήγε ξανά στο άλογό του και γύρισε στο χωριό. Σαν τον είδαν να επιστρέφει, πρώτος ο Πασχάλης έτρεξε κοντά του να του ζητήσει συγγνώμη για το κακόγουστο αστείο του. Ο Δημητρός έκανε κάτι να πει, αλλά φωνή δεν έβγαινε από το λαρύγγι του. Προσπάθησε ξανά, τίποτα. Κατάλαβε. Η ξωθιά του είχε πάρει τη λαλιά. Σε μια στιγμή, το βλέμμα του κόλλησε στο πουθενά. Οι άλλοι κοιτάχτηκαν μεταξύ τους. Κατάλαβαν πως ο Δημητρός τρελάθηκε.\nΚάθε πανσέληνο, ο Δημητρός κατεβαίνει στο ποτάμι, μήπως και συναντήσει την ξωθιά που του πήρε τη φωνή. Τον υπόλοιπο καιρό, βγάζει άναρθρους ήχους, προσπαθεί να διηγηθεί την ιστορία του, αλλά όλοι ξέρουν πως ο Δημητρός απόκαμε εκείνο το βράδυ και σκύβουν το κεφάλι ενοχικά. Τον λένε τρελό. Είναι ο τρελός του χωριού. Εκείνος, όμως, κάθε πανσέληνο χαμογελά και ξέρει. Θα την πιάσει την ξωθιά, πού θα του πάει…\nΥΓ. Κάθε τόπος είναι ''ντυμένος' με τους μύθους και τις ιστορίες που διηγούνται οι γεροντότεροι. Οι ιστορίες με μυθικά πλάσματα είναι ίσως από τις πιο αγαπημένες. Άλλωστε, οι άνθρωποι θεωρούν αλλόκοτο ό,τι δεν μπορούν να εξηγήσουν...\nΒούτηξε στα βαθιά η Νατάσα Γκουτζικίδου στις 6:17 μ.μ. Δεν υπάρχουν σχόλια:\nΕτικέτες ξωθιά, Ποτάμι, τρελός\nBράδυ Κυριακής, ''σουλατσάρω'' στην αρχική μου σελίδα στο Facebook. Δεκάδες αναρτήσεις για το καλοκαίρι που φεύγει, για την τελευταία Κυριακή του Αυγούστου. Αισθάνομαι πως διαβάζω τον επικήδειο του φετινού καλοκαιριού, ο οποίος- τι σύμπτωση- είναι ακριβώς ίδιος με του περσινού.\nΠροσωπικά, ανήκω στους γκρινιάρηδες του καλοκαιριού. Δεν το συμπαθώ ιδιαίτερα, μάλλον δεν το συμπάθησα ποτέ. Με κουράζουν οι μεγάλες μέρες, αυτές που ξεκινούν πολύ νωρίς το πρωί και φτάνει εννιά + για να τελειώσουν, επιτέλους. Άλλωστε, σε τι διαφέρει το καλοκαίρι από τον χειμώνα, αφού οι διακοπές σου δεν γίνεται να διαρκέσουν περισσότερο από μία βδομάδα; Μία βδομάδα και αυτό εφόσον είσαι αρκετά τυχερός, πια.\nΠέρα από την προοπτική της άδειας που σου προσφέρει το καλοκαίρι μετά από έναν ολόκληρο κοπιαστικό χειμώνα, σου προσφέρει στιγμές. Από όποιαν οπτική γωνία και αν το δεις, το καλοκαίρι είναι στιγμές. Είναι το μπάνιο σε κάποια από τις εκατοντάδες πανέμορφες ελληνικές ακρογιαλιές, είναι ο καφές σε κάποια ξαπλώστρα και η αίσθηση πως κάποιος άλλος φροντίζει για σένα (ακόμα κι αν αυτόν τον καφέ τον πληρώνεις για χρυσάφι), είναι τα μικρά, υπαίθρια καφέ, οι βόλτες στην άδεια πόλη και η εύκολη πρόσβαση σε όποια γωνιά της θελήσεις, είναι η αίσθηση της απόλυτης ελευθερίας μακριά από όλους και όλα, λες και αυτόματα παραγράφονται οι υποχρεώσεις (σαν αδίκημα ένα, ένα πράγμα, μετά το πέρας της πενταετίας) και αποκτάς μόνο δικαιώματα. Βασικά, ένα δικαίωμα: το να αισθανθείς για λίγες στιγμές ένας μικρός Κροίσος.\nΣτην Ελλάδα, υπάρχουν πολλοί εργαζόμενοι που παίρνουν άδεια μόνο το καλοκαίρι. Όλο τον υπόλοιπο χρόνο δουλεύουν από το πρωί μέχρι το βράδυ, χωρίς να πληρώνονται τις υπερωρίες και χωρίς να παίρνουν ρεπό. Είναι λογικό, λοιπόν, να περιμένουν το καλοκαίρι με ανυπομονησία. Από αύριο - οι πιο τυχεροί από την επόμενη βδομάδα- όλοι επιστρέφουμε στη γνωστή καθημερινότητά μας, εκείνη που ορίζει πως άδεια, ξανά, του χρόνου... Αυτό για όσους επιμένουν να υποστηρίζουν πως είμαστε ένας τεμπέλης λαός.\nΕυτυχώς, το παρήγορο στην όλη ιστορία είναι πως ως Έλληνες ξέρουμε να φτιάχνουμε στιγμές και να τις απολαμβάνουμε υπό όλες τις συνθήκες...\nΒούτηξε στα βαθιά η Νατάσα Γκουτζικίδου στις 9:54 μ.μ. Δεν υπάρχουν σχόλια:\nΕτικέτες άδεια, Καλοκαίρι, στιγμές\nΠαρασκευή πρωί, βολτάρω στην τοπική αγορά. Δεν θέλω να ψωνίσω. Πώς άλλωστε να ψωνίσεις με την τσέπη άδεια ή με την τσέπη να προορίζεται μόνο για τα απαραίτητα της καθημερινότητας; Παρόλα αυτά, μπαίνω σε ένα από τα μαγαζιά όπου συνηθίζω (ή μήπως συνήθιζα) να ψωνίζω για να χαζέψω- να περάσω την ώρα μου.\nΠρόκειται για μια μικρή οικογενειακή επιχείρηση, την οποία δουλεύει ένα ζευγάρι και η κόρη τους, ένα κορίτσι συνομήλικό μου που πάσχει από σύνδρομο Down. Κάποιοι από τους πελάτες εκπλήσσονται βλέποντάς την να τους πλησιάζει για να τους εξυπηρετήσει. Έχω δει την αμηχανία στα πρόσωπα κάποιων, η οποία μεγαλώνει καθώς τη βλέπουν να κινείται με άνεση στο κατάστημα και να τους εξυπηρετεί με απίστευτη ευγένεια, αλλά και με τη διάθεση να πει τη γνώμη της για το αν το ρούχο τους ταιριάζει ή όχι. Η ειλικρίνειά της, ομολογώ πως με εκπλήσσει πολλές φορές. Το ίδιο και των γονιών της, παρότι ξέρουν πως μια αρνητική γνώμη σημαίνει πως δεν θα πουλήσουν.\nΤα ρούχα που βρίσκονται κρεμασμένα στις κρεμάστές τους ποικίλουν, όσον αφορά στην ποιότητα. Από μέτρια μέχρι εξαιρετικά. Το κοινό όλων, όμως, είναι οι τιμές τους: χαμηλές, αντικειμενικά χαμηλές. Ξέρεις, από εκείνες που σε προκαλούν ανοιχτά όταν βρεις κάτι που σου αρέσει πολύ.\nΈτσι, την πάτησα κι εγώ. Είδα όχι ένα, δύο κομμάτια που μου άρεσαν πολύ (και μην ακούσω κουβέντα για τη γυναικεία φιλάρεσκη φύση). Οι τιμές τους κάτι περισσότερο από καλές. Με προκαλούσαν ανοιχτά να τα αγοράσω. Με τα πολλά, αποφάσισα να αγοράσω μόνο το ένα. Πηγαίνοντας στο ταμείο, είδα ένα βραχιόλι που μου άρεσε εξίσου, αλλά είπα όχι, θα αντισταθώ. Ο ιδιοκτήτης μου χαμογέλασε, μου έκοψε απόδειξη και με χαιρέτησε.\nΒέβαια, λίγα μέτρα μακριά, αποφάσισα ότι θέλω και το δεύτερο κομμάτι, οπότε γύρισα να το πάρω. Μπαίνοντας στο μαγαζί, ο ιδιοκτήτης μου χαμογέλασε, έβαλε το δεύτερο ρούχο στην τσάντα, μου έκοψε ξανά απόδειξη και μου έβαλε δώρο στη σακούλα το βραχιόλι που είχα δει.\nΣυμπέρασμα Νο1: οι μικροί επαγγελματίες μπορούν και κάνουν τη διαφορά. Οφείλουμε να τους στηρίζουμε, αντί να συντελούμε στο κλείσιμό τους με τον έναν ή τον άλλο τρόπο.\nΣυμπέρασμα Νο2: όλα έχουν να κάνουν με την ποιότητα του ανθρώπου και τον τρόπο που βλέπει τη ζωή ή αντίστοιχα, τον πελάτη.\nΣυμπέρασμα Νο3: αν η κοπέλα δεν είχε την τύχη να έχεις γονείς τους ιδιοκτήτες, δύσκολα θα έβρισκε δουλειά, ενώ αποδεικνύει σε καθημερινή βάση πως είναι ισάξιο μέλος της κοινωνίας μας και ως τέτοιο πρέπει να την αντιμετωπίζουμε.\nΣυμπέρασμα Νο4: μπορεί να επέστρεψα σπίτι μου με 20 ευρώ λιγότερα, όμως παραδέχομαι πως πέρα από την ευθυμία που προκαλεί η αγορά του καινούριου, αισθάνθηκα πληρότητα και ελπίδα.\nΒούτηξε στα βαθιά η Νατάσα Γκουτζικίδου στις 6:46 μ.μ. Δεν υπάρχουν σχόλια:\nΕτικέτες πελάτης, ρούχα, Ψώνια\nΤο μυστικό των αλόγων, η επιστροφή μέσα από τα μάτια της Κλειούς Τσαλαπάτη\nΗ συνέχεια του πρώτου βιβλίου "Το Μυστικό Των Αλόγων" με ενθουσίασε και δε μου επέτρεψε να το αφήσω από τα χέρια μου παρά μόνο όταν το τελείωσα. Μέσα σε δύο μέρες, ρεκόρ για μένα!\nΈνα βιβλίο υπέροχο, με μια πολύ ενδιαφέρουσα υπόθεση που κρατά αμείωτο το ενδιαφέρον, από την πρώτη έως την τελευταία σελίδα!\nΗ ηρωΐδα του πρώτου βιβλίου, η Άννα, έχει πλέον μεγαλώσει και αποφασίζει να δώσει τα ηνία του ιπποφορβείου της σε νέους ιδιοκτήτες. Η νέα οικογένεια όμως που έρχεται να αναλάβει την επιχείρηση και το αρχοντικό της Άννας κρύβει πολλά μυστικά.\nΗ συγγραφέας μας ξεναγεί με μαεστρία στον κόσμο και τον ψυχισμό των ηρώων της, αποκαλύπτοντάς μας λίγο λίγο τα διάφορα κομμάτια ενός παζλ, που συνθέτει η ζωή τους. Το υπερφυσικό στοιχείο είναι και εδώ έντονο και μας μεταφέρει σε έναν κόσμο πνευμάτων που συνδέεται άμεσα με τον κόσμο των ζωντανών.\nΑνθρώπινα πάθη, έρωτες απαγορευμένοι, μίση για αυτό που θέλουμε αλλά δε μπορούμε να έχουμε, αδικίες και εγκλήματα απέναντι σε αθώους, απογοήτευση και πίκρα για όνειρα που δεν πραγματοποιήθηκαν, τραυματικές εμπειρίες που δεν επιτρέπουν σε θύμησες να γίνουν αντιληπτές και τέλος η δικαίωση που έρχεται να βάλει τα πράγματα στη θέση τους και να αποδώσει, έστω και καθυστερημένα την πολυπόθητη λύτρωση.\nΣυγχαρητήρια στη Νατάσα για το νέο υπέροχο βιβλίο της!\nΒούτηξε στα βαθιά η Νατάσα Γκουτζικίδου στις 8:09 μ.μ. Δεν υπάρχουν σχόλια:\nΤο μυστικό των αλόγων, μέσα από τα μάτια της Κλειούς Τσαλαπάτη\nΤο βιβλίο αυτό είναι το τρίτο της Νατάσας που διαβάζω. Ενώ το είχα για αρκετό καιρό στη βιβλιοθήκη μου, για κάποιο λόγο δεν αποφάσιζα να το διαβάσω. Όταν πια πήρα στα χέρια μου και τη συνέχειά του, "Το Μυστικό Των Αλόγων-Η Επιστροφή", το αποφάσισα. Τώρα ξέρω γιατί το καθυστερούσα... Γιατί όταν θα τελείωνα το πρώτο θα ήθελα απεγνωσμένα να διαβάσω τη συνέχειά του!\nΥπέροχο βιβλίο. Μου κράτησε το ενδιαφέρον αμείωτο από την πρώτη σελίδα μέχρι και την τελευταία. Ζωντανοί χαρακτήρες που μπλέκονται μεταξύ τους σε μια πλοκή που δε μπορείς εύκολα να μαντέψεις. Οι ζωές όλων τους άρρηκτα δεμένες και οι αποφάσεις και οι πράξεις του ενός επηρεάζουν στο μέγιστο βαθμό την πορεία της ζωής του άλλου.\nΈνα μυστήριο που προσπαθεί η ηρωΐδα μας να αποκαλύψει. Ένα μίσος που καταλήγει να γίνει αγάπη. Ένας άδικος χαμός ενός ανθρώπου, που παρεξηγήθηκε και παρερμηνεύτηκε από πολλούς. Ένα μυστικό που κρατούν σφραγισμένο μέσα τους έντεκα άλογα και που όταν θα αποκαλυφθεί θα αλλάξει τη ζωή όλων. Η δικαίωση κάποιων ανθρώπων που, ακόμα κι αν δε ζούνε, το πνεύμα τους, η ψυχή τους την επιζητά για ησυχάσει. Μέσα σε όλα αυτά τα στοιχεία υπάρχει πάντα παρούσα και κυρίαρχη η αγάπη. Άλλοτε η όμορφη αγάπη-λυτρωτής και άλλοτε η βασανιστική αγάπη-τιμωρός.\nΣυγχαρητήρια Νατάσα μου για το πανέμορφο πρώτο σου μυθιστόρημα!\nΦίλοι μου σας το προτείνω ανεπιφύλακτα! Μετά, να είστε σίγουροι, θα αναζητήσετε και τη συνέχειά του!\nΒούτηξε στα βαθιά η Νατάσα Γκουτζικίδου στις 8:06 μ.μ. Δεν υπάρχουν σχόλια:\nΤο μυστικό των αλόγων/Το μυστικό των αλόγων, η επιστροφή μέσα από τα μάτια της Βούλας Αθανασιάδου\nΚάπου έξω από την Θεσσαλονίκη, εκεί αποφάσισα να τοποθετήσω τον χώρο και τον χρόνο που αφιέρωσα διαβάζοντας την διλογία της Νατάσας Γκουζικίδου. Μάλλον τυχεροί όσοι δεν έχουν διαβάσει κανένα από τα δύο, αφού τους δίνεται μια μοναδική ευκαιρία, να ταξιδέψουν ένα ταξίδι, μοναξιάς, μίσους, αγάπης, και έρωτα, ενός έρωτα που τελικά νικάει κάθε σκοτάδι, από την τρυφερή ψυχή της Άννας, και την μοναδική , την γλυκειά Νεφέλη. Τον Εκτορα και τον Μάριο. Δύο άντρες σταθμός, για τα βιβλία . Το ιπποφορβείο, να φαντάζει πανέμορφο μέσα στην κοιλάδα, στους βοσκότοπους, και να ζουν, να νιώθουν αυτά τα υπέροχα άτια, τις ψυχές των ανθρώπων. Όνειρα και απογοητεύσεις, μα και μυστήριο, να καλύπτει και να αναγκάζει τον αναγνώστη να τρέξει, να φτάσει στο τέλος. Να ταξιδεύει ιππεύοντας, προς τις λίμνες, ή τα φαράγγια, ανάλογα με το τι θα αποφάσιζε η ψυχή να διαλέξει, τις στιγμές τις μοναξιάς της, και των αναζητήσεων. Εύχομαι από καρδιάς, πάντα επιτυχίες Νατάσα. Αξίζουν και τα δύο, σαν μοναδική συντροφιά , σε διακοπές, στο σπίτι, εκεί όπου η ψυχή του ανρθώπους αναγνώστη, αποφασίζει, να αφεθεί στο ταξίδι τους.\n''Το μυστικό των αλόγων, η επιστροφή'' μέσα από τα μάτια της συγγραφέως Γεωργίας Κακαλοπούλου\nH Νατάσα είναι από τις συγγραφείς που γοητεύουν τους αναγνώστες της με κάθε τους έργο. Από τις συγγραφείς που έχουν την ικανότητα να δίνουν και να παίρνουν από εκείνους, όσο περίεργο και αν μοιάζει αυτό.Ίσως να φταίει βέβαια η ατμόσφαιρα που ξέρει τόσο καλά να δημιουργεί, το μυστηριώδες κλίμα, οι καταστάσεις στις οποίες εμπλέκει τους ήρωες της και που είναι βασανιστικές, εφιαλτικές μερικές φορές, μα πάντοτε, άκρως ενδιαφέρουσες. Ο ψυχισμός των ηρώων της και οι ιδιαιτερότητες τους, μοναδικά και με μια τάση να προσφέρουν με τα τερτίπια και τις επιλογές τους σκοτάδι, αιχμές φόβου κι σταγόνες αγωνίας στα μέτωπα των αναγνωστών. Όλα αυτά σε συνδυασμό με το ταλέντο της Νατάσας Γκουτζικίδου, κρατούν αμείωτο το ενδιαφέρον του αναγνώστη από την αρχή ώς το τέλος του βιβλίου της . Όπως στο Μυστικό των Αλόγων -η επιστροφή. Ένα βιβλίο που μας τραβά στο μεταφυσικό και το πραγματικό, σε μίσος και πάθος και σε επικίνδυνα μυστικά, παράλληλα με τις ευωδιές από τις πτυχώσεις ενός άνθους, δυνατού έρωτα. Η ικανότητα της συγγραφέως, να δημιουργεί μια γοητευτικά σκοτεινή ατμόσφαιρα, καταφέρνει να προκαλεί άμεση εξασθένιση της πραγματικότητας από τις πρώτες κιόλας στιγμές ανάγνωσης, ενώ ταυτόχρονα μας μεταφέρει στους αόρατους κύκλους του σύμπαντος της ιστορίας της και με μαθηματική πρόσοδο αρχίζουν να μας περιβάλλουν αδιόρατα, ακατανόητα και συχνά, μεταφυσικά στοιχεία. Η ιστορία του Μυστικού των αλόγων 2, εξελίσσεται κάτω από ένα άραχλο πέπλο περιστατικών και συμπεριφορών απροσδόκητων. Καθώς την περιδιαβαίνει κανείς, έρχονται στιγμές που τον κυριεύει ανατριχίλα, αγανάκτηση και αγωνία για λύτρωση και κάθαρση, για περισσότερο φως.... Οι σκιές επικρατούν και ο έρωτας είναι ο μοναδικός φάρος που φωτίζει την βασανιστική τους επέλαση. Τα άλογα, υπέροχα, υπερήφανα, μοναδικά, γεμάτα συναίσθημα και διαίσθηση πλάσματα, αποτελούν έναν δυνατό καταλύτη. Το παιχνίδι με τον κίνδυνο κορυφώνεται, σελίδα τη σελίδα, αράδα την αράδα. Ο κίνδυνος κλείνει το μάτι πονηρά μέσα στην Επιστροφή. Κουνά το δάκτυλο και γελά ανατριχιαστικά ενώ το μόνο που μπορεί να κάνει ο αναγνώστης είναι να συνεχίσει να παίζει το τρομερό του παιχνίδι προκειμένου να παραμείνει ζωντανός. Σιωπήστε λοιπόν και παραμείνετε ψύχραιμοι... Συνεχίστε να παίζετε..... Αγαπημένη μου φίλη, θερμά συγχαρητήρια για το όμορφο δημιούργημα σου. Εύχομαι πάντοτε να γοητεύεις τους αναγνώστες σου και να τους τραβάς στα βάθη ενός, ιδιαίτερου και ξεχωριστού ... παιχνιδιού ανάγνωσης. Συγχαρητήρια!\nΒούτηξε στα βαθιά η Νατάσα Γκουτζικίδου στις 12:31 μ.μ. Δεν υπάρχουν σχόλια:


30 ιδέες για τις ημέρες που #menoumespiti - Casas Ideas - Ιδέες για διακόσμηση σε Σπίτια, Εξοχικά, Κήπους & Μπαλκόνια\nΚαλείσαι να αντιμετωπίσεις μία νέα πραγματικότητα είναι όμως μια στιγμή που πρέπει να προστατέψεις τον εαυτό σου και τους γύρω σου. Το διάστημα το οποίο χρειάζεται να μείνεις στο σπίτι αντιμετώπισέ το ως μία ιδανική ευκαιρία για να κάνεις πράγματα που υπό άλλες συνθήκες ίσως και να μην προλάβαινες.\nΌπως χαρακτηριστικά έγραψε η Li Edelkoort στο τελευταίο της άρθρο “ο κορωνοϊός θα μας κάνει να εκτιμήσουμε ξανά τα μικρά πράγματα”. Εκμεταλλεύσου λοιπόν αυτές τις ημέρες για να αφιερώσεις χρόνο στον εαυτό σου και την οικογένειά σου, να μάθεις νέα πράγματα και να ξεκουραστείς.\nΔοκίμασε να συγκεντρωθείς, να χαλαρώσεις την αναπνοή σου και να “αδειάσεις” το μυαλό σου από τις αρνητικές σκέψεις που σου προκαλούν στρες.\nΑν πάντα ήθελες να φιλοξενήσεις ένα αδέσποτο ζωάκι και δεν είχες τον απαραίτητο χρόνο τώρα μπορείς να το κάνεις. Το Dog’s Voice σε προτρέπει να ανοίξεις το σπίτι σου και να βοηθήσεις ένα ζώο που έχει ανάγκη. Το #menoumespiti γίνεται #spitimazi. Και που ξέρεις μπορεί τελικά να γίνει ο παντοτινός σου φίλος.\n#27 Κράτησε ένα ημερολόγιο “θετικότητας”


Κουλίας: Ιθύνων νους του πραξικοπήματος ο Χρ.Λαμπράκης – Meganisi News\nΙστορικά 18 Μαρτίου 2011 1\nΚουλίας: Ιθύνων νους του πραξικοπήματος ο Χρ.Λαμπράκης\nΑποκαλύψεις του βουλευτή του ΔΗΚΟ στην Ολομέλεια της Βουλής στο πλαίσιο συζήτησης για το Φάκελο της Κύπρου. Ο βουλευτής του ΔΗΚΟ, ανέγνωσε ενώπιον της Ολομέλειας έγγραφο το οποίο εμπλέκει τον Χρ. Λαμπράκη στο εγχείρημα ανατροπής του Μακαρίου.\nΤα αναγραφόμενα από τους αναγνώστες δεν εκφράζουν τις απόψεις του Meganisi News και της διαχείρισης και φέρουν οι ίδιοι την ευθύνη των όσων γράφουν. Τα συκοφαντικά, υβριστικά, απειλητικά, εκβιαστικά, ρατσιστικά ή κοινωνικού αποκλεισμού μηνύματα θα διαγράφονται. Σε περίπτωση που μας διαφύγει κάποιο από τα μηνύματα αυτά παρακαλούμε τον ή τους θιγόμενους να μας ενημερώσουν για να διαγραφούν.\nTags: ΚΥΠΡΟΣ, ΛΑΜΠΡΑΚΗΣ, ΠΡΑΞΙΚΟΠΗΜΑ\nΙστορικά 10 Μαΐου 2011 0\nΑπογραφή του πληθυσμού του Μεγανησίου (1879 – 1920)\nΕΠΙΚΑΙΡΟΤΗΤΑ 16 Μαρτίου 2013 0\n“Κούρεμα» των καταθέσεων στην Κύπρο για αποφυγή χρεοκοπίας\nΣτα 10 δισ. ευρώ ανέρχεται το συνολικό ύψος του πακέτου διάσωσης που συμφωνήθηκε για την Κύπρο κατά τη διάρκεια της […]\n19 Μαρτίου 2011 στις 11:45 πμ\nΣύνδρομα κατωτερότητας και κομπλεξικής συμπεριφοράς.Λίγος σεβασμός στις αξίες δεν βλάπτει.Πριν από ένα χρόνο ζούσε άνθρωπος.Πεθαμένος δεν μπορεί να αντικρούσει τη λάσπη βέβαια.Ντροπή σ΄αυτούς που βγάζουν τέτοια έγγραφα, αλλά και σ΄αυτούς που τα δημοσιεύουν.


Outlook Express • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 68,538 μέλη και 2,460,383 μηνύματα σε 78,071 θέματα. Αυτή τη στιγμή μαζί με εσάς απολαμβάνουν το e-steki άλλα 331 άτομα.\nH ssaxo έγραψε: στις 13:48, 15-09-09:\nγεια σας!!!!θελω να με βοηθησετε γιατι εχω πηξει με αυτο..λοιπον θελω να κανω λογοριασμο στο outlook και μου ζηταει διακομιστες .καταρχας τι ειναι αυτο και που μπορω να το βρω?αν βοηθαει εχω συνδεση vodafone ..σας ευχαριστω εκ των προτερων..\nO gademis "ένα προσωπικό μήνυμα" έγραψε: στις 00:03, 16-09-09:\nΔιακομιστής (η server στα ελληνικά) είναι ο υπολογιστής εκείνος μέσω του οποίου θα διαβάζεις και θα στέλεις τα mails σου. Υπάρχει ο POP3 ή ο IMAP server που σου "δίνει" τα mail που σου έχουν έρθει. Υπάρχει επίσης ο SMTP που "παίρνει" ο,τι mail γράφεις εσύ και το προωθεί στον παραλήπτη.\nΠοιοί servers είναι αυτοι καθώς και τι login/password θέλουν για να δουλέψουν ξέρει η υπηρεσία που σου δίνει το mail σου. Αν το mail σου ειναι kati@vodafon.gr τότε ξέρει η vodafon. Αν θές να δείς πως θα δείς του kati@gmail.com τους servers πρέπει να ψάξεις στο gmail.\nExpress Gate - Από Kansas Rocks!\nΤο τελευταίο του μήνυμα δημοσιεύτηκε 21-08-09 στις 11:14.


SKODA ΞΑΝΘΗ - ΒΕΡΟΙΑ 2-2 - thrakiotis.com\n/ SKODA ΞΑΝΘΗ - ΒΕΡΟΙΑ 2-2 SKODA ΞΑΝΘΗ - ΒΕΡΟΙΑ 2-2 By\nΡαζβάν Λουτσέσκου (SKODA ΞΑΝΘΗ): «Ήταν ένα παιχνίδι με δύο απόψεις. Μία καλή και πολύ όμορφη εικόνα μέχρι τη στιγμή που ο Μπαξεβανίδης έμεινε εκτός. Με απόλυτο έλεγχο από εμάς, με ευκαιρίες του Κλέιτον και του Καπετάνου. Από τη στιγμή που ο Μπαξεβανίδης αποβλήθηκε έγινε ένα παιχνίδι με ένταση, με ισχυρή θέληση από τους παίκτες μας να παλέψουν. Δεχθήκαμε το 0-1 αμέσως μετά την αποβολή και ίσως να μας επηρέαζε και ψυχολογικά. Η αντίδραση όμως ήταν πολύ καλή, ισοφαρίσαμε. Μπήκαμε καλά στο β’ μέρος έχοντας ευκαιρίες να σκοράρουμε κι ένα δεύτερο γκολ. Δυστυχώς όμως για μας, όπως γίνεται συχνά, δεχθήκαμε ένα γκολ από φάουλ και μετά ακολούθησε ένα παιχνίδι στο οποίο θα μπορούσαμε να είχαμε κερδίσει αλλά και θα μπορούσαμε να είχαμε χάσει. Αλλά παίζοντας 10 εναντίον 11 θα πρέπει οι παίκτες να είναι ικανοποιημένοι από την προσπάθειά τους. Από τον τρόπο που εξελίχθηκε το παιχνίδι ήταν δύσκολο για μας γιατί έπρεπε και να αμυνθούμε και να επιτεθούμε με αριθμητικό μειονέκτημα. Για ένα μεγάλο κομμάτι του αγώνα αν εξαιρέσουμε ίσως τα τελευταία 10 λεπτά που ήμασταν και κουρασμένοι, ελέγξαμε καλά την μπάλα. Αλλά ήμασταν πάντα έτοιμοι να εκμεταλλευτούμε τις κόντρα επιθέσεις. Δεν ξέρω αν θα πρέπει να είμαι ικανοποιημένος ή να αισθάνομαι άσχημα από αυτό το παιχνίδι. Από ένα σημείο και μετά είναι σαν μία ψυχολογική νίκη αλλά από την άλλη βλέποντας την αναμέτρηση και τους 10 παίκτες να παλεύουν με αυτή τη θέληση, θα έπρεπε να κερδίσουμε ακόμη και μ’ αυτές τις συνθήκες. Είναι θέμα αυτοπεποίθησης να περάσουμε αυτήν την περίοδο ατυχίας για μας. Η τύχη κάποια στιγμή θα γυρίσει. Το σημαντικό είναι ότι κάνουμε ευκαιρίες και ότι οι παίκτες παλεύουν στα παιχνίδια.» Εισιτήρια: 1.064


Οι ανανεωμένες οδηγίες για τον διαβήτη από την Αμερικάνικη διαβητολογική εταιρεία – dietup.gr\nΗ ανάγκη για τις αναβαθμισμένες οδηγίες προκύπτει από τη μεγάλη εξάπλωση της νόσου καθώς και από τη διαπίστωση πως θέτοντας συγκεκριμένους γλυκαιμικούς στόχους και πετυχαίνοντάς τους επιτυγχάνεται μείωση των θανάτων από τη συγκεκριμένη ασθένεια. Η αντιμετώπιση λοιπόν της υπεργλυκαιμίας παραμένει ο πρωτεύων στόχος της θεραπευτικής αγωγής ενώ δεν πρέπει να λησμονούνται και οι υπόλοιπες μεταβολικές διαταραχές που συνοδεύουν τη νόσο. Οι διαβητικοί τύπου 2 πολύ συχνά χαρακτηρίζονται επιπρόσθετα από παχυσαρκία, ινσουλινοαντίσταση, δυσλιπδαιμία, υπέρταση και αυξημένη πηκτικότητα του αίματος, μικρο- και μακρο-αγγειοπάθεια. Η διατήρηση των επιπέδων της γλυκόζης στο αίμα κοντά στα φυσιολογικά επίπεδα έχει ευεργετικές συνέπειες στις μικροαγγειακές επιπλοκές της νόσου, όπως τη νεφροπάθεια, την αμφιβληστροειδοπάθεια και τη νευροπάθεια όπως φάνηκε από τις κλινικές δοκιμές DCCT, Kumamoto και UKPDS. Από την άλλη πλευρά, η διατήρηση της γλυκοζυλιωμένης αιμοσφαιρίνης (Α1C) σε φυσιολογικά επίπεδα (<7%) φαίνεται πως συνεισφέρει στη μείωση του καρδιαγγειακού κινδύνου που διατρέχουν οι διαβητικοί όπως φάνηκε από τις μελέτες ACCORD και ADVANCE.\nΚύριες αιτίες εμφάνισης της νόσου αποτελούν ο υπερσιτισμός και ο καθιστικός τρόπος ζωής ή η μη άσκηση. Θεραπευτικά σχήματα που ελαττώνουν ή αντιστρέφουν αυτές τις συνήθειες έχουν θετικά αποτελέσματα στον έλεγχο των επιπέδων της γλυκόζης στο αίμα. Όμως η συχνή επαναπρόσληψη σωματικού βάρους πρέπει να διατηρεί σε επαγρύπνηση τη θεραευτική ομάδα προκειμένουν ο έλεγχος της νόσου να είναι μακροπρόθεσμος.\nΟι κατευθυντήριες οδηγίες που σχετίζονται με τον τρόπο ζωής αποτελούν ακρογωνιαίο λίθο της αντιμετώπισης της ασθένειας. Η προσεκτικά σχεδιασμένη διατροφή του διαβητικού ενταγμένη σε μια καθημερινότητα που χαρακτηρίζεται από συστηματική φυσική δραστηριότητα είναι ο χρυσός κανόνας της έναρξης της θεραπείας. Όσο η νόσος εξελίσσεται οι οδηγίες του τρόπου ζωής συνδυάζονται με τα φαρμακευτικά σκευάσματα ή και την ινσουλίνη ώστε να επιτευχθούν οι στόχοι που αναφέρθηκαν στην αρχή. Οι αλλαγές στον τρόπο ζωής μπορούν να μειώσουν τη γλυκοζυλιωμένη αιμοσφαιρίνη από 1% – 2%. Τα αποτελέσματα στο γλυκαιμικό έλεγχο είναι άμεσα και γίνονται αισθητά μέσα στις πρώτες εβδομάδες ακόμα και πριν καν συμβεί η απώλεια σωματικού βάρους. Η απώλεια μόλις 4 κιλών είναι ικανή για να εξομαλύνει τα αυξημένα επίπεδα της γλυκόζης. Όμως ο έλεγχος μέσω της διατροφής και της άσκησης συμβάλλει και στη ρύθμιση των παραγόντων καρδιαγγειακού κινδύνου που παρουσιάζουν οι σακχαροδιαβητικοί ασθενείς. Οι οδηγίες τονίζουν πως: «η σωστή διατροφή με τις πλείστες θετικές επιδράσεις της, το μεγάλο βαθμό ασφάλειας, τις μηδενικές ανεπιθύμητες παρενέργειες και το ελάχιστο οικονομικό φορτίο για τον ασθενή αποτελεί το πιο αποτελεσματικό μέσο ελέγχου του σακχαρώδη διαβήτη αρκεί να ακολουθείται πιστά και μακροπρόθεσμα».\nΔεν υπάρχει μια και μόνο θεραπευτική αγωγή για τον διαβητικό τύπου 2. Τα φαρμακευτικά εργαλεία είναι ποικίλα και οι διατροφικές επιλογές ακόμα περισσότερες. Το κριτήριο της αποτελεσματικότητας της αγωγής είναι τα επίπεδα της γλυκόζης και της γλυκοζυλιωμένης αιμοσφαιρίνης. Όσο πιο νωρίς ανιχνευθεί η νόσος τόσο πιο ήπιες και ευκολότερα αντιμετωπίσιμες θα είναι οι μεταβολικές διαταραχές. Σίγουρα κρίνεται ωφέλιμο να ομαλοποιηθούν με όσο το δυνατόν λιγότερα χάπια και αλλαγές στον τρόπο διατροφής και φυσικής δραστηριότητας. Η εμπειρία της θεραπευτικής ομάδας του ιατρού, του νοσηλευτή, του διαιτολόγου, του γυμναστή και του ψυχολόγου παίζει πρωταρχικό ρόλο στη διαμόρφωση και την ευστοχία του τελικού θεραπευτικού σχήματος.


ΟΥΡΑΝΙΑ ΙΘΑΚΗ: Σεπτεμβρίου 2009\nΑναρτήθηκε από Amartolos Profito-latris στις 8:53 π.μ. Δεν υπάρχουν σχόλια:\nΑναρτήθηκε από Amartolos Profito-latris στις 8:28 π.μ. Δεν υπάρχουν σχόλια:\nΤΟ καλύτερο ΜΗΝΥΜΑ ΠΟΥ ΕΧΩ ΔΙΑΒΑΣΕΙ ΠΟΤΕ…Εστάλη από Josep, Βαρκελώνη, ΙσπανίαΜετάφραση Γεώργιος Σ. ΒλάχοςΗ γυναίκα μου μού πρότεινε να βγω με άλλη γυναίκα.‘Γνωρίζεις πολύ καλά πως την αγαπάς’ μου είπε μια μέρα ξαφνιάζοντάς με.‘Η ζωή είναι πολύ σύντομη, αφιέρωσέ της χρόνο.’‘Μα εγώ ΕΣΕΝΑ αγαπώ’ της είπα έντονα.‘Το ξέρω. Εξίσου όμως αγαπάς κι εκείνη.’Η άλλη γυναίκα, την οποία η γυναίκα μου ήθελε να επισκεφθώ, ήταν η μητέρα μου, χήρα εδώ και χρόνια. Όμως οι απαιτήσεις της δουλειάς και των παιδιών με ανάγκαζαν να την επισκέπτομαι αραιά και που.’Εκείνο το βράδυ της τηλεφώνησα και την προσκάλεσα έξω σε δείπνο και μετά για κινηματογράφο.‘Τι συμβαίνει; Είσαι καλά;’ με ρώτησε.Η μητέρα μου είναι από τους ανθρώπους που εκλαμβάνει ένα νυχτερινό τηλεφώνημα ή μια αναπάντεχη πρόσκληση ως αρχή κακών μαντάτων.‘Νόμιζα πως θα ήταν καλή ιδέα να περνούσαμε λίγο χρόνο μαζί’ της απάντησα. ‘Οι δυο μας μόνοι… Τί λες;’Σκέφθηκε λιγάκι και απάντησε: ‘Θα το ήθελα πολύ.’Εκείνη την Παρασκευή, καθώς οδηγούσα μετά το γραφείο για να πάω να την πάρω, αισθανόμουν περίεργα. Ήταν ο εκνευρισμός που προηγείται ενός ραντεβού… Και πώς τα φέρνει η ζωή, όταν έφθασα στο σπίτι της, παρατήρησα πως και η ίδια ήταν φοβερά συγκινημένη!Με περίμενε στην πόρτα φορώντας το παλιό καλό παλτό της, είχε περιποιηθεί τα μαλλιά της και ήταν ντυμένη με το φόρεμα με το οποίο είχε εορτάσει την τελευταία επέτειο του γάμου της. Το πρόσωπό της χαμογελούσε, ακτινοβολούσε φως, όπως το πρόσωπο ενός αγγέλου.‘Είπα στις φίλες μου ότι θα βγω με το γιο μου και όλες τους συγκινήθηκαν’ μου είπε καθώς έμπαινε στο αυτοκίνητό μου. ‘Δεν μπορούν να περιμένουν μέχρι αύριο για να μάθουν τα πάντα για τη βραδυνή έξοδό μας.’Πήγαμε σε ένα εστιατόριο όχι από τα καλά, αλλά με ζεστή ατμόσφαιρα. Η μητέρα μου με έπιασε από το μπράτσο σαν να ήταν ΄Η Πρώτη Κυρία της χώρας.΄Μόλις καθήσαμε, έπρεπε εγώ να της διαβάσω τον κατάλογο με τα φαγητά. Το μόνο που ΄έπιαναν΄ τα μάτια της ήταν κάτι μεγάλες φιγούρες.Μόλις έφθασα στη μέση του καταλόγου, σήκωσα το πρόσωπό μου. Η μαμά μου καθόταν στην άλλη άκρη του τραπεζιού και με χάζευε. Ένα νοσταλγικό χαμόγελο πέρασε από τα χείλη της.‘Εγώ ήμουν αυτή που σου διάβαζε τον κατάλογο, όταν ήσουν μικρός, θυμάσαι;’‘Ήρθε η ώρα, λοιπόν, να ξεκουραστείς και να μου επιτρέψεις να σου ανταποδώσω τη χάρη’ απάντησα.Κατά τη διάρκεια του γεύματος είχαμε μια ευχάριστη συζήτηση, τίποτα το εξαιρετικό, απλά το πώς περνάει ο καθένας μας κάθε μέρα.Μιλούσαμε για ώρες, που τελικά χάσαμε την ταινία στον κινηματογράφο.‘Θα βγω μαζί σου την επόμενη φορά, αν μου επιτρέψεις να κάνω εγώ την πρόταση’ μου είπε η μητέρα μου καθώς την επέστρεφα στο σπίτι. Την φίλησα, την αγκάλιασα.‘Πώς πήγε το ραντεβού;’ θέλησε να μάθει η γυναίκα μου μόλις μπήκα στο σπίτι εκείνο το βράδυ.‘Πολύ όμορφα, σ΄ευχαριστώ. Περισσότερο κι απ΄ό,τι περίμενα.’ της απάντησα.Μερικές μέρες αργότερα η μητέρα μου ΄έφυγε΄ από ανακοπή της καρδιάς. Όλα συνέβησαν τόσο γρήγορα, δεν μπόρεσα να κάνω τίποτα.Λίγο καιρό μετά, έλαβα έναν φακέλο από το εστιατόριο όπου είχαμε δειπνήσει η μητέρα μου κι εγώ. Μέσα είχε ένα σημείωμα που έγραφε:‘Το δείπνο είναι προπληρωμένο. Ήμουν σχεδόν βέβαιη πως δεν θα μπορούσα να παρευρεθώ, κι έτσι πλήρωσα για δύο άτομα, για σένα και τη σύζυγό σου. Δεν θα μπορέσεις ποτέ σου να αισθανθείς τί σήμαινε εκείνη η βραδιά για μένα. Σε αγαπώ!’Εκείνη τη στιγμή συνειδητοποίησα τη σπουδαιότητα του να είχα πει εγκαίρως ‘ΣΕ ΑΓΑΠΩ’. Συνειδητοποίησα ακόμη τη σπουδαιότητα του να δίνουμε στους αγαπημένους μας το χρόνο που τους αξίζει. Τίποτα στη ζωή δεν είναι και δεν θα είναι πιο σημαντικό από την οικογένεια σου. Αφιέρωσε χρόνο σ΄αυτούς που αγαπάς, γιατί αυτοί δεν μπορούν να περιμένουν.Εάν ζει η μητέρα σου………. Απόλαυσε τη στιγμή.Εάν δεν ζει…………………….. Να τη θυμάσαι.Εάν έχεις μητέρα……………. Προώθησε αυτό το μήνυμα.Αμέσως θα κάνεις κάποιον να αισθανθεί κάτι για κάποια που ξέχασε, για αυτό το υπέροχο ον που αποκαλείται… ΜΗΤΕΡΑ!Και να θυμάσαι πάντοτε:Ο χρόνος ποτέ δεν συγχωρεί!Ούτε μπορεί να γυρίσει πίσω.\nΑναρτήθηκε από arxagelos στις 7:32 μ.μ. Δεν υπάρχουν σχόλια:\nΑναρτήθηκε από Amartolos Profito-latris στις 12:47 μ.μ. Δεν υπάρχουν σχόλια:


Λήξη προγραμμάτων μαζικού αθλητισμού του ΟΝΑΔΕΑ :: Δήμος Ελληνικού - Αργυρούπολης\nΛήξη προγραμμάτων μαζικού αθλητισμού του ΟΝΑΔΕΑ\nΜε μεγάλη επιτυχία έληξε την Δευτέρα 5/7/2016 ο κύκλος των εαρινών εκδηλώσεων 2016 του Ο.Ν.Α.Δ.Ε.Α.\nΤην Δευτέρα 4 Ιουλίου ολοκληρώθηκε ο κύκλος όλων των εκδηλώσεων, στο Γήπεδο τένις της Μιλήτου, όπου διεξήχθησαν οι τελικοί αγώνες των ενηλίκων κατηγορίας αντρών. Οι θεατές που παρευρέθηκαν πραγματικά απόλαυσαν έναν φανταστικό τελικό 2 ωρών ανάμεσα στους δύο αντιπάλους τον Σαμαρτζή Δημήτρη όπου ήταν και ο νικητής και τον Καλαμαρά Φώτη. Στο τέλος του αγώνα έγινε η απονομή των κυπέλλων σε όλους τους νικητές όλων των κατηγοριών από τον Πρόεδρο του Αθλητικού Οργανισμού κ. Καλιντέρη Γιώργο, τον αντιδήμαρχο κ.Κρητικό Βασίλη, τον κ.Τογρίδη Λάζαρο, τον κ. Νικοθόδη Βαγγέλη, τα μέλη του Δ.Σ του ΟΝΑΔΕΑ κ. Γεννηματά Θεοδώρα και κ. Μωραγέμο Δημήτρη.


Σαμπουάν,οδοντόκρεμες,αφρόλουτρα,κρέμες… αλήθεια τα γνωριζουμε? Μάθετε τι “κρύβουν” ! - OlaSimera\nΣαμπουάν,οδοντόκρεμες,αφρόλουτρα,κρέμες… αλήθεια τα γνωριζουμε? Μάθετε τι “κρύβουν” !\nΤον τελευταίο καιρό όλο και διαβάζω άρθρα για το τι περιέχουν τα σαμπουάν,τα αφρόλουτρα,οι κρέμες σώματος,οι οδοντόκρεμες….\nαναρωτιέμαι γιατί ποτέ δεν κοιτάμε τα συστατικά τους??αυτό κάνει η διαφήμιση…τυφλή αγορά…οι διαφημίσεις για το καθένα από αυτά είναι τόσο ελκυστικές….\nκαλό είναι να χρησιμοποιούμε 100% φυτικά…για εμάς και πόσο μάλλον για τα παιδιά μας που είναι πιο ευαίσθητα…\nέκανα λοιπόν μια μικρή έρευνα,παρακάτω θα διαβάσετε μερικά από τα συστατικά τους και τι αντίκτυπο έχουν στην υγεία μας..Χωρίς να θέλω να σας τρομάξω,και να δηλώσω ότι εννοείτε δεν τα ανακάλυψα και τα έγραψα εγώ,σας παραθέτω τα χημικά που περιέχουν καθένα από αυτά…\nSLS & SLES (Sodium Lauryl Sulfate, Sodium Laureth Sulfate)\nΣυνθετικός αφριστικός παράγοντας που βρίσκουμε σε απορρυπαντικά, καθαριστικά πατωμάτων, οδοντόκρεμες, σαμπουάν, αφρόλουτρα (ακόμη και παιδικά)! ‘Eχει ενοχοποιηθεί για σοβαρούς δερματικούς ερεθισμούς και προβλήματα. Καταστρέφει την φυσική ασπίδα του δέρματος, προκαλεί αλλεργικές αντιδράσεις σε άλλες τοξίνες και αλλεργιογόνα, ξεφλουδίζει και σκληραίνει το δέρμα. Στο τριχωτό της κεφαλής μορεί να δημιουργήσει λέπια και πυτιρίδα, να εμποδίσει την ανάπτυξη των τριχών, να αποδυναμώσει τον θύλακα της τρίχας και να δημιουργήσει τριχόπτωση. Το SLS και SLES μπορούνε έυκολα να διεισδύσουν στο δέρμα και να προκαλέσουν εξανθήματα και άφθες στο στόμα και ερεθισμούς στα μάτια. Τέλος μπορούν να δημιουργήσουν μολύνσεις στο ουροποιητικό σύστημα και προβλήματα γονιμότητας. Οι πράσινες οργανώσεις υποστηρίζουν ότι μπορεί να προκαλέσει καρκίνο του δέρματος, καταρράκτη και σοβαρά προβλήματα όρασης. Χρησιμοποιείται ακόμη γιατί έχει χαμηλό κόστος.\nΧρησιμοποιείται ευρέως στα καλλυντικά για να εξισοροπεί το Ph. ‘Eχει ενοχοποιηθεί για αλλεργικές αντιδράσεις και αφυδάτωση στο δέρμα και στα μάτια. Υποστηρίζεται ότι με την μακροχρόνια χρήση του απορροφάται από το δέρμα και μπορεί να δημιουργήσει καρκίνο.\nDEA (Diethanolamine) & COCAMIDES (DEA – Cetyl phosphates, Oleamide DEA, Lauramide DEA , Myristamide DEA, DEA Oleth-3 phosphates)\nΧημικά συστατικά που χρησιμοποιούνται ως γαλακτωματοποιητές και αφριστικοί παράγοντες σε καλλυντικά. Το FDA (American Food and Drug Administration) έχει εκδόσει προειδοποιήσεις για τους πιθανούς κινδύνους από το 1979. Το 1998 το NTP (American National Toxicology Program) καταδίκασε την χρήση τους και τα χαρακτήρισε ως καρκινογόνα.\nPG (Propylene Glycol, Butylene Glycol)\nΒασική ουσία σε βερνίκια, γυαλιστικά πατώματος, υγρά φρένων, καθαριστικά φούρνων, καθαριστικά σπιτιού. Χρησιμοποιείται επίσης σε οδοντόκρεμες, σαμπουάν, αποσμητικά, καλλυντικές κρέμες, φαγητά και είδη υγιεινής. Στα καλλυντικά την βάζουν για να κρατάει την υγρασία. Μπορεί να ερεθίσει το δέρμα ακόμη και όταν είναι σε μικρή ποσότητα και να δημιουργήσει δερματίτιδες και εξανθήματα. Αποτελέσματα από έρευνες που δημοσιεύτικαν από το MSDS (Material Data Safety Sheet) των ΗΠΑ δείχνουν ότι αυτό το συστατικό μπορεί να προκαλέσει ζημιά στο συκώτι, να εμποδίσει την ανάπτυξη των κυττάρων του δέρματος και να χαλάσει την μεμβράνη τους, να αφυδατώσει το δέρμα και να το ξεφλουδίσει. Οι εταιρείες το χρησιμοποιούν επειδή είναι πολύ χαμηλό σε κόστος.\nPARABENS (Methyl Paraben, Ethyl Paraben, Propyl Paraben)\nΟι παραβίνες είναι τα πιο διαδεδομένα συντηρητικά που χρησιμοποιούνται απο τις εταιρείες καλλυντικών από προϊόντα προσώπου μέχρι κρέμες για βρεφικά και παιδικά δέρματα…Ιατρικές έρευνες έχουν αποδείξει ότι οι παραβίνες επιρεάζουν τα επίπεδα οιστρογόνων στους ανθρώπους και μπορούν να δημιουργήσουν καρκίνο του μαστού στις γυναίκες. Επίσης έχουν ενοχοποιηθεί για αλλεργικές αντιδράσεις στο δέρμα και τα μάτια. Η μακροχρόνια χρήση μπορεί να δημιουργήσει μελάνωμα και άλλες μορφές καρκίνου.\nΣυνθετικές ουσίες που χρησιμοποιούνται στα καλλυντικά ως γαλακτωματοποιητές, επιφανειοδραστικά, διατηρητές υγρασίας. Τα συναντάμε και σε καυστικά σπρέυ που καθαρίζουν τους φούρνους. Αφαιρούν τα φυσικά λάδια του δέρματος. Πρόσφατα αναγνωρίστικαν και ως πιθανά καρκινογόνα.\nΣΙΛΙΚΟΝΗ και Παράγωγα Σιλικόνης (Dimethicone, Dimethicone Copolyol, Cyclomethicone)\nΔεν είναι βιοδιασπώμενη. ‘Oλα τα παραπάνω είναι συνθετικά παράγωγα του παραφινέλαιου, καουτσούκ. Η σιλικόνη χρησιμοποιείται ευρέως σε καλλυντικά προσώπου και μαλλιών γιατί αφήνει μια βελούδινη υφή. ‘Oμως κρύβει έναν κίνδυνο. Η σιλικόνη κολλάει πάνω στο δέρμα και τα μαλλιά και δεν φεύγει με το πλύσιμο αλλά αφήνει ένα μόνιμο κατάλοιπο. Με την επαναλαμβανόμενη χρήση αυτό το κατάλοιπο όλο και μεγαλώνει κι δεν αφήνει το δέρμα και την τρίχα να αναπνέυσουν. Η μακροχρόνια χρήση μπορεί να δημιουργήσει προβλήματα όπως η ψαλίδα, αδυναμία στην τρίχα κλπ. Τα παράγωγα της σιλικόνης φράσσουν τους πόρους και συσσωρεύονται στο συκώτι και τους λεμφαδένες. Κάποιοι θεωρούν ότι υποβηθούν τους καρκινικούς όγκους.\nΠΕΤΡΟΧΗΜΙΚΑ, PETROLATUM και PARAFFIN GEL (Βαζελίνη)\n‘Ολα αυτά είναι παράγωγα από την απόσταξη της βενζίνης από το αργό πετρέλαιο. Μπορούν να δημιουργήσουν φωτοευαισθησία. ‘Eρευνες έχουν αποδείξει ότι η βαζελίνη αφαιρεί τα φυσικά λάδια της επιδερμίδας και αφήνει ένα λεπτό φιλμ από πάνω της που εμποδίζει την ικανότητα του δέρματος να απορροφά νερό και να διώχνει τις τοξίνες. Δεν αφήνει το δέρμα να αναπνέυσει, φράζει τους πόρους και δημιουργεί πρόωρη γήρανση. Το παραφινέλαιο (mineral oil) είναι το κύριο συστατικό σε πολλά παιδικά προϊόντα περιποίησης δέρματος που υποτίθεται ότι καταπραϋνουν το δέρμα από τα εξανθήματα και το έκζεμα ….ενώ στην ουσία τα προκαλέι γιατί κάνει το δέρμα να ασφυκτιά! Τέλος υποστιρίζεται ότι μπορεί να δημιουργήσει ή να χειροτερεύσει την ακμή. Χρησιμοποιείται λόγω του χαμηλού του κόστους.\nΕπίσης παράγωγο του πετρελαίου και έχει τις ίδιες συνέπειες με τα άλλα πετροχημικά.\nΥπάρχουν έρευνες που τα ενοχοποιούν ότι έχουν τοξικές συνέπειες πάνω σε ανθρώπους και ζώα.\nΣυνδεδεμένα με αλλεργικές αντιδράσεις, άσθμα, πονοκεφάλους, ναυτία και κούραση.\nALUMINUM (Aluminium Allantoinate, Aluminum Carbonate, Aluminium Chloride)\nΕυρέως διαδεδομένο σε αντισηπτικά και αποσμητικά. ‘Eχει συνδεθεί με τον καρκίνο του μαστού γιατί μπλοκάρει τους πόρους και έτσι δεν μπορούν να απελευθερωθούν οι τοξίνες μέσω του ιδρώτα. Αυτές οι τοξίνες διοχετεύονται στο στήθος με βλαβερές συνέπειες για τον οργανισμό. Επίσης μπορούν να προκαλέσουν αλλεργικές αντιδράσεις και ενοχοποιούνται για την ασθένεια Alzheimer’s.\nAMMONIUM HYDROXIDE COMPOUNDS (Συνθέσεις αμμωνίας)\nBENZOPHENONE (Βανζοφαινόνη – Benzene, Benzylphenyl, Ketone)\nΣυνήθως προέρχεται από τα πόδια του κοτόπουλου. Τα μόρια του κολλαγόνου είναι πολύ μεγάλα για να απορροφηθούν από το δέρμα και έτσι παραμένουν στην επιφάνεια και την εμποδίζουν να αναπνέει.\nFLUORIDE – (Φθόριο)\nFORMALDEHYDE (Φορμόλη – Φορμαλδεΰδη)\nIMIDAZOLIDINYL UREA & DIAZOLIDINYL UREA (Ιμιδαζολινική Ουρία)\nΔιαλύτης που χρησιμοποιείται ευρέως σε βαφές μαλλιών, λάδια μασάζ, κρέμες χεριών, after shaves, αρώματα και πολλά άλλα….Υποστιρίζεται ότι όταν το εισπνέουμε μπορεί να έχουμε πονοκεφάλους, μέθη και ναυτία.\nIMIDAZOLIDINYL UREA (Germall PLUS, Germall 115, Germall Imidazolidinyl)\nΤα δεύτερα πιο διαδεδομένα συντηρητικά μετά τις παραβίνες. Είναι πολύ τοξικά και έχουν τις ίδιες συνέπειες με την φορμαλεϋδη. Είναι συνδεδεμένα με το έκζεμα και τις δερματοπάθειες.(Πηγή: The American Academy of Dermatology).\nΧρησιμοποιείται ευρέως σε μακακτικά μαλλιών και ενυδατικές κρέμες. ‘Eχει συνδεθεί με αλλεργείες γιατί είναι πολύ τοξικό. Η αρχική του χρήση ήταν ως χημικός μακακτικός παράγοντας υφασμάτων. Παρόλο της τοξικότητάς του οι εταιρείες καλλυντικών το χρησιμοποιούν επειδή είναι πολύ φτηνό.\nPVP/ VA COPOLYMER\nΘα βρείτε αυτό το παράγωγο πετρελαίου σε πολλά σαμπουάν και μακακτικά μαλλιών. Είναι πολύ τοξικό γιατί τα μόρια του βοηθούν την διείσδυση ξένων σωματιδίων στους πνέυμονες των ευαίσθητων ανθρώπινων οργανισμών.\nSODIUM HYDROXIDE (Καυστικό Νάτριο)\nη λύση είναι τα σπιτικά καλλυντικά ή τα φυτικά..\nσαμπουάν που θα φτιάξετε μόνοι σας…\nΧρησιμοποιείστε ένα άδειο μπουκάλι από το παλιό σας σαμπουάν, για να αποθηκεύσετε το καινούργιο, που θα είναι 100% σπιτικό. Θα χρειαστείτε: 1 φλιτζάνι καθαρό, υγρό σαπούνι Καστίλλης (100% φυτικό), 1 φλιτζάνι πράσινο τσάι (αφού το έχετε βράσει για μισή ώρα), μία κουταλιά της σούπας βιολογικό ελαιόλαδο και ένα κουταλάκι του γλυκού μέλι. Αν θέλετε, μπορείτε να αντικαταστήσετε το πράσινο τσάι, με βότανα όπως φασκόμηλο και τσουκνίδα (και πάλι βράζετε για τριάντα λεπτά). Το σαμπουάν σας είναι έτοιμο!\nΕίναι αλήθεια πως μέχρι τώρα έχει γίνει η μισή δουλειά, καθώς σχεδόν όλοι- αν όχι οι πάντες- χρησιμοποιούμε και conditioner, για λεία μαλλιά, χωρίς κόμπους. Για το δικό σας μαλακτικό θα χρειαστείτε δυόμισι φλιτζάνια ζεστό νερό, μισό φλιτζάνι μηλόξιδο, ένα πολύ μικρό κλαδάκι δεντρολίβανο και ένα σακουλάκι από το αγαπημένο σας τσάι, έτσι για το άρωμα.\nΑναμείξτε τα παραπάνω υλικά, αφήστε το μείγμα να “ξεκουραστεί» για μισή ώρα και έπειτα χρησιμοποιείστε το. Κάθε φορά που θα χρειάζεστε μαλακτικό, ανακινείστε καλά το μπουκάλι, στο οποίο το έχετε αποθηκεύσει\nοδοντόκρεμα που θα φτιάξετε μόνοι σας….\n• Πέντε κουταλάκια διττανθρακική (μαγειρική) σόδα\n• Ένα κοφτό κουταλάκι αλάτι επιτραπέζιο\n• Πέντε κουταλάκια φυτική γλυκερίνη (τη βρίσκετε στο φαρμακείο, κι έχει πάρα πολλές εφαρμογές)\n• Δέκα σταγόνες αιθέριο έλαιο μέντας, ή ευκάλυπτου, ή δυόσμου, ανάλογα με το άρωμα που σας αρέσει.\nΑν θέλετε να φτιάξετε παιδική οδοντόκρεμα, μπορείτε να χρησιμοποιήσετε λιγότερο αιθέριο έλαιο μέντας, και λίγο από φράουλα ή άλλο φρούτο.\nΑναμειγνύετε τα υλικά σας σ’ένα μπωλάκι χρησιμοποιώντας τη γλυκερίνη για να πετύχετε την υφή της οδοντόκρεμας, και αποθηκεύετε σε μπουκαλάκι με στόμιο σταγονόμετρου, το οποίο θα κόψετε στο πάχος του στομίου του κλασικού σωληναρίου οδοντόκρεμας.\nΑν τώρα το πρόβλημά σας είναι το υπόλευκο χρώμα του σμάλτου σας, καλό είναι να μην καταφύγετε σε αμφίβολες τεχνικές λεύκανσης αν μπορείτε να το αντιμετωπίσετε με λιγότερο τοξικούς τρόπους. Αποφύγετε δια ροπάλου να φέρετε σε επαφή χυμό λεμονιού με το σμάλτο των δοντιών σας. Το λεμόνι λευκαίνει, αλλά αν ρίξετε μια σταγόνα μέσα σε φρέσκο γάλα, θα διαπιστώσετε αυτό που προκαλεί και στα δόντια: Καταστρέφει το ασβέστιο!\nΕναλλακτικά, μπορείτε δυο φορές την εβδομάδα να βουρτσίζετε τα δόντια σας με ένα μείγμα διττανθρακικής σόδας, με 2-3 σταγόνες υπεροξείδιο υδρογόνου. Το γνωστό μας οξυζενέ, δηλαδή, από το φαρμακείο. Προσοχή! Δεν αναφέρομαι στο οξυζενέ που αραιώνει τις βαφές μαλλιών.Αυτό δεν μπορείτε να το αποθηκεύσετε γιατί ξεθυμαίνει, αλλά μπορείτε να έχετε ένα βαζάκι σόδα δίπλα σ΄ένα μπουκαλάκι οξυζενέ, στο ντουλάπι του μπάνιου σας. Απλά βάλτε σόδα στην οδοντόβουρτσά σας, και στάξτε πάνω της οξυζενέ.\nΑν το πρόβλημά σας είναι η πέτρα, μπορείτε να χρησιμοποιήσετε ένα διαλυμα που θα περιέχει 50% μηλόξυδο, και 50% νερό. Μπορεί να μην είναι η “‘εκρηξη δροσιάς” που βλέπετε στις διαφημίσεις, αλλά δεν προκαλεί και τις ζημιές που προκαλούν οι εκρήξεις..\nΣΧΕΤΙΚΑ: αιθέριο έλαιο, ακμή, αλάτι, ανάπτυξη, αρθρίτιδα, άρωμα, αρώματα, ασβέστιο, βερνίκια, βήχα, βιολογικό ελαιόλαδο, γάλα, γήρανση, γυναίκες, δέρμα, διαδικασία, δόντια, δουλειά, ελαιόλαδο, έρευνες


Η ποιοτική αναβάθμιση του ελληνικού τουριστικού προϊόντος είναι ο υπ' αριθμόν 1 στρατηγικός στόχος - Travelling News\nΑρχική Ειδήσεις στα Ελληνικά Η ποιοτική αναβάθμιση του ελληνικού τουριστικού προϊόντος είναι ο υπ’ αριθμόν 1...\nΗ ποιοτική αναβάθμιση του ελληνικού τουριστικού προϊόντος είναι ο υπ’ αριθμόν 1 στρατηγικός στόχος\nΗ ποιοτική αναβάθμιση του ελληνικού τουριστικού προϊόντος είναι ο υπ’ αριθμόν 1 στρατηγικός στόχος. Τόσο του υπουργείου Τουρισμού, όσο και της κυβέρνησης υπό τον Κυριάκο Μητσοτάκη, τόνισε ο Υπουργός Τουρισμού κ. Χάρης Θεοχάρης από το βήμα της 9ης Γενικής Συνέλευσης του Ξενοδοχειακού Επιμελητηρίου, που πραγματοποιήθηκε, στο πλαίσιο της Διεθνούς Έκθεσης HORECA 2020, την Παρασκευή 8 Φεβρουαρίου, στο εκθεσιακό κέντρο Metropolitan.\nΠιο συγκεκριμένα η ομιλία του Υπουργού Τουρισμού είχε ως εξής\nΠρώτα απ’ όλα θέλω να ευχηθώ σε όλες και σε όλους καλή χρονιά, με υγεία και δύναμη, με επιτυχίες που θα ανεβάζουν ακόμη πιο ψηλά τον ξενοδοχειακό κλάδο και τον ελληνικό τουρισμό.\nΑυτό δεν είναι μόνον ευχή. Είναι, πάνω απ’ όλα, θέληση. Είναι όμως και πρόγραμμα, με συγκεκριμένες και συντεταγμένες ενέργειες. Η ποιοτική αναβάθμιση του ελληνικού τουριστικού προϊόντος είναι ο υπ’ αριθμόν 1 στρατηγικός στόχος. Τόσο του υπουργείου Τουρισμού, όσο και της κυβέρνησης υπό τον Κυριάκο Μητσοτάκη.\nΣήμερα, από αυτό το φιλόξενο βήμα, σκοπεύω να μοιραστώ μαζί σας τα βασικά μέτρα για τον ελληνικό τουρισμό του αύριο, μέτρα τα οποία, σε μεγάλο βαθμό, έχουμε ήδη αρχίσει να υλοποιούμε στην πράξη.\nΘεωρώ αυτονόητο και εξαιρετικά σημαντικό ότι όλοι όσοι βρισκόμαστε σε αυτή την αίθουσα, έχουμε μια κοινή και ισχυρή θέληση: Να κάνουμε τον τουρισμό τον μεγάλο πρωταγωνιστή μιας νέας, σύγχρονης, ακμαίας και λαμπερής Ελλάδας.\nΣτην Ελλάδα που μπορεί και πρέπει να γίνει το νέο success story της Μεσογείου και της Ευρώπης, ο τομέας του τουρισμού δεν μπορεί παρά να αντιμετωπίζεται σαν εθνική υπόθεση. Εξάλλου, αυτό υποστηρίζει, εύστοχα και το κεντρικό μήνυμα του Επιμελητηρίου σας: Ο ελληνικός τουρισμός είναι υπόθεση όλων. Όλων όσοι ονειρευόμαστε και εργαζόμαστε για την πρόοδο και την ανάπτυξη της πατρίδας, εν τέλει την ευημερία όλων των Ελλήνων, χωρίς καμία εξαίρεση.\nΚαι η ευκαιρία είναι τώρα. Τώρα που στεκόμαστε πάνω στο θετικό momentum του τέλους της δημοσιονομικής κρίσης αλλά και στο θετικό momentum της πολιτικής αλλαγής, με πρωθυπουργό και κυβέρνηση εξαιρετικά ευρείας αποδοχής. Μιας κυβέρνησης η οποία έχει ως διακηρυγμένο στόχο την ισχυρή ανάπτυξη στη χώρα.\nΗ στιγμή μας είναι τώρα, τώρα που η Ελλάδα προκαλεί μόνον θετικά συναισθήματα στη διεθνή κοινότητα και αποσπά επαίνους: Από τους εταίρους της και τις αγορές, τους οίκους αξιολόγησης, τον πρόεδρο των ΗΠΑ -μέχρι τα επενδυτικά funds και τα εκατομμύρια τουριστών που την επισκέπτονται. Όλοι πλέον έχουν μόνο καλά λόγια να πουν για την Ελλάδα.\nΣυνεπώς, τώρα είναι η ώρα των κερδισμένων ευκαιριών για τον τουρισμό, για την οικονομία, για την ανάπτυξη, για τη χώρα, τώρα καλούμαστε να δουλέψουμε όλοι μεθοδικά και οργανωμένα. Με έμφαση στην ουσία και στο μόνιμο αποτέλεσμα. Όχι με μέλημα τις εφήμερες εντυπώσεις.\nΑσφαλώς τίποτα δεν είναι απλό και εύκολο. Υπάρχουν πολύ μεγάλες προκλήσεις και μάλιστα οι περισσότερες εξ αυτών έχουν παγκόσμιο χαρακτήρα. Οι γεωπολιτικές εξελίξεις, η κλιματική αλλαγή, τα μεταναστευτικά ρεύματα αλλά και απρόσμενα γεγονότα, όπως, για παράδειγμα, η επιδημία του κορονοϊού η οποία είναι σε έξαρση αυτές τις μέρες. Όλα αυτά μπορεί να επηρεάσουν ένα προϊόν τόσο ευαίσθητο στις διακυμάνσεις της συγκυρίας όσο ο τουρισμός.\nΟ εφησυχασμός, λοιπόν, απλώς απαγορεύεται. Γι’ αυτό σας διαβεβαιώ, με πλήρη ευθύνη: Στη δική μας αντίληψη, το Υπουργείο Τουρισμού δεν είναι παθητικός παρατηρητής και «τροχονόμος» των εξελίξεων. Αντιθέτως, το υπουργείο Τουρισμού είναι το επιτελικό στρατηγείο που ενώνει δυνάμεις, αξιοποιεί ευκαιρίες, θωρακίζει και αναβαθμίζει τον τουρισμό και τις δυνατότητές του. Αυτό ξεκινήσαμε και αυτό θα συνεχίσουμε να κάνουμε, γιατί αυτό αξίζει στον ελληνικό τουρισμό, αυτό αξίζει στον Έλληνα ξενοδόχο.\nΜετά λόγου γνώσεως λέμε, λοιπόν, πως το 2020 μπορεί πραγματικά να αναδειχθεί σε έτος ορόσημο για τη βιώσιμη τουριστική ανάπτυξη. Και γι’ αυτό εργαζόμαστε σε όλα τα επίπεδα:\nΚατ’ αρχάς στο μεσομακροπρόθεσμο. Όπου, για πρώτη φορά στη χώρα, και με πρωτοβουλία του ίδιου του πρωθυπουργού Κυριάκου Μητσοτάκη, εκπονούμε δεκαετές σχέδιο ως το 2030 για τον τουρισμό. Αν δεν κοιτάς εκεί που θέλεις να πας, τότε θα πας εκεί που κοιτάς. Κι αν κοιτάμε τα παπούτσια μας, μένουμε στάσιμοι σε ένα κόσμο που «τρέχει» με ιλιγγιώδεις ταχύτητες.\nΑλλάζουμε αυτή την κοντόθωρη αντίληψη. Για να μην είναι ο τουρισμός όμηρος των συγκυριών αλλά ηγέτιδα δύναμη για την ανάπτυξη, την απασχόληση, τη συνοχή, την ποιότητα της καθημερινότητας, παντού σε όλη την Ελλάδα.\n– Δίνουμε ώθηση στην αειφόρο τουριστική ανάπτυξη μέσα από τη δημιουργία πλαισίου πιστοποίησης και Παρατηρητηρίου Αειφόρου Ανάπτυξης.\n– Εμπλουτίζουμε το προϊόν μας με την ανάπτυξη του θεματικού τουρισμού. Φέρνουμε ήδη το νομοσχέδιο για τον καταδυτικό τουρισμό και δρομολογούμε σειρά πρωτοβουλιών και για άλλες μορφές, όπως ο Ιατρικός τουρισμός, ο τουρισμός Ευεξίας, ο Silver, ο Αναρριχητικός, ο Ορεινός, ο Θαλάσσιος τουρισμός, το Home Porting κτλ.\n– Αναδιατάσσουμε το σύνολο της τουριστικής εκπαίδευσης ώστε να ανταποκρίνεται καλύτερα στα δεδομένα και στις απαιτήσεις της αγοράς και να δίνει ευκαιρίες καριέρας σε όλο και περισσότερους νέους και νέες μας. Το ανθρώπινο δυναμικό είναι η καρδιά της φιλοξενίας και έχουμε κάθε λόγο να επενδύσουμε σε ένα υψηλά καταρτισμένο στελεχιακό δυναμικό που θα συνεισφέρει σε ένα τουρισμό ποιότητας 365 μέρες το χρόνο.\n– Πρώτα απ’ όλα, η προβολή της χώρας: Για πρώτη φορά, από τις 15 Ιανουαρίου είναι ήδη «στον αέρα» η νέα διαφημιστική καμπάνια του ΕΟΤ. Πλήρως ανανεωμένη σε ύφος, φιλοσοφία και περιεχόμενο. Προβάλλουμε την καλύτερη δυνατή Ελλάδα, με τον καλύτερο και πληρέστερο δυνατό τρόπο.\n– Διευρύνουμε το άνοιγμα νέων αγορών. Μόλις χθες επέστρεψα, με πολύ καλά νέα, από την Ινδία. Μια αγορά αχανή και σχετικά «παρθένα» σε ό,τι αφορά στην τουριστική κίνηση προς την Ελλάδα.\n– Χωροθετούμε τουριστικά λιμάνια και μαρίνες σε όλη τη χώρα και απλοποιούμε το επενδυτικό πλαίσιο.\n– Επενδύουμε στη βιώσιμη διαχείριση των προορισμών και στην ασφάλεια.\nΥπάρχουν πάρα πολλά άλλα μέτρα, τα οποία έχουμε προγραμματίσει ή έχουμε ήδη αρχίσει να εφαρμόζουμε. Όμως, δεν θα ήθελα να κάνω κατάχρηση του χρόνου και της αντοχής σας. Δεν είναι η ώρα για να απαριθμήσω στο σύνολό τους τις δράσεις μας. Έκανα μόνο κάποιες ενδεικτικές αναφορές δίνοντας το στίγμα μιας πολιτικής που θέλει και μπορεί να απελευθερώσει το ανεκμετάλλευτο δυναμικό του ελληνικού τουρισμού και να ξεκλειδώσει ευκαιρίες και δυνατότητες για το παρόν και το μέλλον.\nΣε αυτή την πολιτική μακράς πνοής αλλά και άμεσης δράσης, το Υπουργείο Τουρισμού έχει πολύτιμο συνεργάτη το Ξενοδοχειακό Επιμελητήριο Ελλάδας. Και θα ήθελα, με τη σημερινή ευκαιρία, να ευχαριστήσω τον Πρόεδρό του, Αλέξανδρο Βασιλικό όπως και όλα τα μέλη της διοίκησής του, για το υψηλό αίσθημα ευθύνης με το οποίο εκπληρώνουν την αποστολή του ΞΕΕ ως θεσμικού συμβούλου της Πολιτείας για τα θέματα τουρισμού.\nΜέσα από αυτή τη συνεργατική σχέση δρομολογούμε και μια σειρά δράσεων υψηλής προστιθέμενης αξίας.\n– Αγκαλιάζουμε την εμβληματική δράση του ΞΕΕ «Ελληνικό Πρωινό», για να την ταξιδέψουμε σε όλο τον κόσμο στο πλαίσιο της πολιτικής μας για την ανάδειξη της Ελληνικής Γαστρονομίας.\n– Αναλαμβάνουμε επίσης τη διεθνοποίηση του Προγράμματος Επιτάχυνσης του CapsuleT Travel & Hospitality Accelerator, του πρώτου startup επιταχυντή, αποκλειστικά για τον τουρισμό, ο οποίος δημιουργήθηκε από το Ξενοδοχειακό Επιμελητήριο Ελλάδος. Πρόκειται για μια καινοτόμο πρωτοβουλία, η οποία δείχνει την αλυσίδα αξίας που δημιουργεί ο Έλληνας ξενοδόχος και σε άλλους κλάδους της οικονομίας, και μάλιστα εκεί όπου θα κριθεί το μέλλον: Στην ψηφιακή τεχνολογία.\nΕίναι πολύ σημαντικό, νέα ελληνικά μυαλά να υποστηρίζονται και να πετυχαίνουν τους στόχους τους. Αυτοί είναι οι άνθρωποι που κτίζουν και αντιπροσωπεύουν την Ελλάδα που θέλουμε. Μια Ελλάδα που καινοτομεί, που δημιουργεί, που εξελίσσεται και μπορεί να πρωτοπορεί.\nΕξίσου πρωτοποριακή είναι και η επόμενη δράση. Όπως ακούσατε ήδη από τον Πρόεδρο, ιδρύουμε έναν νέο φορέα, εισάγοντας και σχετικό νόμο στη Βουλή, ο οποίος θα έχει ως αποκλειστικό αντικείμενο το ξεδίπλωμα δράσεων κοινωνικής ευθύνης. Με χρηματοδότηση 1 εκατομμυρίου ευρώ από το ΞΕΕ σε πρώτη φάση, κάνουμε πράξη τον διακηρυγμένο στόχο του πρωθυπουργού και της κυβέρνησής μας για ανάπτυξη η οποία θα φτάνει σε όλους. Για τη στήριξη των πιο αδύναμων, για την επούλωση πληγών που άφησε πίσω της η κρίση, για την προστασία του περιβάλλοντος, για τη βιώσιμη ανάπτυξη παντού και για όλους.\nΧαίρομαι ειλικρινά που κάνουμε μαζί και αυτό το πρωτοποριακό βήμα. Διότι στο τέλος της μέρας αυτό είναι που μετράει: Να καταφέρνουμε να εξυψώνουμε τον ελληνικό τουρισμό στο υψηλότερο δυνατό επίπεδο. Και να κάνουμε το ελληνικό ξενοδοχείο παράδειγμα για κάθε ξενοδοχείο στον κόσμο.\nΑυτή είναι, άλλωστε, και η ποιότητα, το μεγάλο συγκριτικό πλεονέκτημα, του Έλληνα ξενοδόχου.\nΞέρω πολύ καλά σε ποιους μιλάω. Σε ανθρώπους που επενδύουν, που τολμούν, που κερδίζουν, που ανταποδίδουν και νοιάζονται. Ξέρω επίσης πως είναι λογικό να υπάρχουν πάντα και κάποιες πικρίες. Να νιώθετε, αρκετοί από σας, πως παλεύετε μόνοι σας για να τα βγάλετε πέρα.\nΓι’ αυτό και δεν ήρθα σήμερα να θριαμβολογήσω και να σας πω πόσο σπουδαία πήγαμε το 2019 και πόσο ευοίωνες είναι οι ενδείξεις το προκρατήσεων για το 2020. Ούτε θα καθίσω με σταυρωμένα χέρια να μετράω τις αφίξεις και να πανηγυρίζω. Αυτά ανήκουν στο παρελθόν -του πρόσφατου παρελθόντος, δυστυχώς.\nΗ δική μας δουλειά, όπως εγώ την αντιλαμβάνομαι ως υπουργός Τουρισμού είναι ενεργητική. Βάζουμε στόχους που πρέπει να πετύχουμε. Σαφείς και συγκεκριμένους. Και για τις αφίξεις αλλά και για τα έσοδα. Η δική μας δουλειά είναι συνεργατική. Προχωράμε μαζί. Με όλους εσάς που αποδεικνύεται στην πράξη την ποιότητά σας και τις αρετές σας. Έχουμε να κάνουμε πολλά. Και όσο διευρύνεται ο δημοσιονομικός χώρος που έχουμε στη διάθεσή μας, με την ανάπτυξη της οικονομίας, τόσο περισσότερα θα γίνονται.\nΧωρίς μεγαλοστομίες. Αλλά με όραμα. Χωρίς προχειρότητες. Με σχέδιο. Χωρίς επικοινωνιακούς αυτοσχεδιασμούς. Αλλά με δουλειά. Συστηματική, μεθοδική, οργανωμένη. Μαζί, λοιπόν, για τον ελληνικό τουρισμό. Μαζί ψηλά!\nΠροηγούμενο άρθροHORECA 2020: Οι επαγγελματίες του Τουρισμού & της Μαζικής Εστίασης δίνουν ραντεβού 7-10/02\nΕπόμενο άρθροΟμάδα Εργασίας Branding του ελληνικού τουρισμού συστήνει το Υπουργείο Τουρισμού


Η μαιευτική μέθοδος του Σωκράτη και η σύγχρονη προσέγγιση της Παχυσαρκίας. - Nutrimed Η μαιευτική μέθοδος του Σωκράτη και η σύγχρονη προσέγγιση της Παχυσαρκίας. - Nutrimed\nΗ μαιευτική μέθοδος του Σωκράτη και η σύγχρονη προσέγγιση της Παχυσαρκίας.\nΓράφει ο Αναστάσιος Παπαλαζάρου\nΖούμε σε μια εποχή που η μάχη με τον ίδιο μας τον εαυτό αποτελεί μια καθημερινή πραγματικότητα. Συνεπώς, ακόμα και ο αγώνας με την εικόνα του σώματος και το βάρος έχει καταλήξει να αποτελεί ένα σύγχρονο εφιάλτη για την πλειοψηφία των συνανθρώπων μας. Στην προσπάθειά μας, μάλιστα, να απαλλαγούμε από την τυραννική κυριαρχία των ανεπιθύμητων λιποαποθηκών, υιοθετούμε (άκριτα τις περισσότερες φορές) πρακτικές αδυνατίσματος επιζήμιες για τον οργανισμό μας. Τα ποσοστά παχυσαρκίας έχουν σχεδόν διπλασιαστεί τα τελευταία χρόνια, ενώ το πιο περίεργο είναι ότι στο ίδιο διάστημα, οι δίαιτες και οι τρόποι αδυνατίσματος για την αντιμετώπιση της παχυσαρκίας έχουν πολλαπλασιαστεί. Μόλις το 3-6% του βάρους που χάνεται διατηρείται μετά από 4 χρόνια, οδηγώντας την επιστημονική κοινότητα σε ένα αδιέξοδο.\nΤα ερευνητικά δεδομένα επιβεβαιώνουν την ανυπαρξία προόδου στην αναζήτηση λύσης κατά της παχυσαρκίας, καθώς 9 στους 10 ξαναπαίρνουν τα κιλά που έχασαν. Επομένως, εύλογα οι επιστήμονες έστρεψαν το ερευνητικό τους ενδιαφέρον στο τι κάνουν οι 1 στους 10, αυτοί δηλαδή που καταφέρνουν και διατηρούν το βάρος τους. Το κύριο κοινό χαρακτηριστικό τους είναι ότι έχουν τη δύναμη να υιοθετήσουν συγκεκριμένες υγιεινές συμπεριφορές. Γιατί όμως καταφέρνουν και το επιτυγχάνουν μόνο αυτοί;\nΗ απάντηση κρύβεται στην μεγαλύτερη εσωτερική επιθυμία που έχουν να πετύχουν το στόχο τους. Δεν το κάνουν, δηλαδή, γιατί τους παρότρυνε ο σύντροφός τους ή τους το σύστησε ο διαιτολόγος τους, αλλά γιατί οι ίδιοι το θέλουν και πιστεύουν στις ίδιες τους τις δυνάμεις. Στη βιβλιογραφία, υπάρχει ο όρος internal locus of control για να περιγράψει αυτή τη δύναμη της εσωτερικής θέλησης και μάλιστα, αναφορά του ελληνικού συστήματος καταγραφής ατόμων που διατήρησαν επιτυχώς το βάρος τους (medweight study) του Χαροκοπείου Πανεπιστημίου επιβεβαιώνει και παράλληλα, προσθέτει ένα λιθαράκι στην διεθνή βιβλιογραφία που αναφέρει ότι αυτή η παράμετρος αποτελεί σημαντικό συστατικό της επιτυχούς διατήρησης.\nΣτο ίδιο συμπέρασμα καταλήγει και η θεωρία του αυτοκαθορισμού στον έλεγχο βάρους. Σύμφωνα με αυτή, για να είναι οι επιλογές μας αποτελεσματικές θα πρέπει να πηγάζουν από μια εσωτερική τάση, από μια εσωτερική επιθυμία και όχι γιατί αυτό μας υποβάλλεται από το εξωτερικό μας περιβάλλον. Με τον τρόπο αυτό, έχοντας δηλαδή την κυριαρχία (mastery) των επιλογών μας, πλησιάζουμε περισσότερο στην εσωτερική ολοκλήρωση, που είναι χαρακτηριστικό της ανθρώπινης ύπαρξης.\nΓια να δούμε όμως τι πρέσβευε ο περίφημος αρχαίος Έλληνας φιλόσοφος Σωκράτης. Σύμφωνα με τους πλατωνικούς διαλόγους, ο Σωκράτης δεν παρέθετε την άποψή του, αλλά προσπαθούσε να εκμαιεύσει τη γνώμη του συνομιλητή του. Η μέθοδος αυτή έγινε γνωστή ως «μαιευτική μέθοδος» γιατί στην ουσία είναι ίδια με τον τρόπο που λειτουργεί η μαία, η οποία απλώς συμπαραστέκεται και βοηθά στη γέννα. Ο Σωκράτης ισχυρίζεται ότι δεν ήταν σκοπός του να δημιουργεί ή να μεταλαμπαδεύει νέες ιδέες ή απόψεις στον συνομιλητή του, αλλά ως μαία, να συνδράμει ώστε να «γεννήσει» ο ίδιος ο συνομιλητής του τις δικές του. Κατά τον Σωκράτη, λοιπόν, ο ίδιος ο άνθρωπος γνωρίζει κι έχει μέσα του τις ιδέες του, αλλά άλλοι παράγοντες, εξωτερικοί ή και εσωτερικοί, εμποδίζουν αυτές τις εσωτερικές αλήθειες να αναδυθούν στην επιφάνεια. Για τον ίδιο, οι οδύνες του τοκετού ήταν οι ζυμώσεις που έπρεπε να κάνει ο συνομιλητής του, ώστε να φτάσει στην τελική του απόφαση. Η «γέννηση του μωρού» ήταν η ανάδυση της αλήθειας και της απόφασης\nπου είχε μέσα του.\nΕπομένως, γίνεται φανερό ότι οι βασικές αρχές που χρησιμοποιούνται σήμερα από σύγχρονες προσεγγίσεις τροποποίησης συμπεριφοράς για τον έλεγχο του βάρους έχουν πολλές ομοιότητες, ίσως και ρίζες, στην μαιευτική μέθοδο του Σωκράτη. Πυρήνας των προσεγγίσεων αυτών είναι ίδιος ο άνθρωπος που πρέπει μόνος να ενισχύσει την αυτονομία του και να αναλάβει την κυριαρχία των επιλογών του, ώστε να οδηγηθεί στην ικανοποίηση της απόφασης του. Επιπλέον, ένα χαρακτηριστικό της τεχνικής του Σωκράτη, ήταν και η συνειδητοποίηση της αμφιθυμίας του, δηλαδή προσπαθούσε μέσα από τις ερωτήσεις του να οδηγήσει τον συνομιλητή του στο συμπέρασμα για την αντιφατικότητα των απόψεων του και το προσωπικό του αδιέξοδο, ώστε να νιώσει την ανάγκη για αλλαγή, κάτι που σήμερα αποτυπώνουν όλες οι σύγχρονες τεχνικές των συνεντεύξεων κινητοποίησης. Ακόμα, πηγαίνοντας ένα βήμα πιο μπροστά, είχε μια μέθοδο που σήμερα δεν χρησιμοποιείται από καμιά προσέγγιση, όπου ενσωμάτωνε την ειρωνεία για να αναδείξει το μέγεθος της λανθασμένης κρατούσας άποψης.\nΘα μπορούσε ο Σωκράτης να είναι ο καλύτερος σύγχρονος διαιτολόγος της εποχής μας; Πιθανώς ναι, καθώς οι απόψεις του ακούγονται τρομακτικά επίκαιρες. Δεν είναι το μόνο πεδίο αυτό βέβαια, καθώς πολλοί είναι αυτοί που ισχυρίζονται ότι η ανθρώπινη σκέψη δεν φαίνεται να έκανε και πολλά βήματα, μετά τους 7-8 αιώνες της ακμής της αρχαίας ελληνικής φιλοσοφίας. Ένας από τους σπουδαιότερους σύγχρονους φιλοσόφους ο Alfred North Whitehead αναφέρει ότι οτιδήποτε ειπώθηκε μετά την εποχή της ακμής της Ελληνικής φιλοσοφίας ήταν απλά σχόλια.


Ενημερωτική εκδήλωση για τους ασφαλιστικούς διαμεσολαβητές. - Portal Επιμελητηρίου Κέρκυρας - Αρθρα\nΜε επιτυχία πραγματοποιήθηκε την Τετάρτη 13-02-2019 στο Επιμελητήριο Κέρκυρας, η ενημερωτική εκδήλωση για τους ασφαλιστικούς διαμεσολαβητές με θέμα την εφαρμογή της νέας οδηγίας διανομής ασφαλιστικών προϊόντων IDD, στην ελληνική νομοθεσία.\nΣτόχος της εκδήλωση ήταν η πλήρης ενημέρωση των υποχρεώσεων που ανακύπτουν με την μετάπτωση από το παλιό στο νέο καθεστώς καθώς και στις γενικές τυπικές υποχρεώσεις που έχουν βάσει της νέας νομοθεσίας.\nΕισηγητής της εκδήλωσης ήταν ο κ. Δημήτρης Γαβαλάκης, Γενικός Γραμματέας του Επαγγελματικού Επιμελητηρίου Αθηνών και πρόεδρος της επιτροπής ασφαλιστικών διαμεσολαβητών ΕΕΑ και συντονιστής της εκδήλωσης ήταν ο κ. Μέξας Στέφανος μέλος του Διοικητικού Συμβουλίου του Επιμελητηρίου Κέρκυρας.


VMD97L Αφαιρετικό Αλάτων από Σκυρόδεμα (Μπετόν) 25KG\nΕτικέτες: VMD97L Αφαιρετικό Αλάτων από Σκυρόδεμα (Μπετόν) 25KG, VMD97L, Ειδικών Εφαρμογών\nΤο προϊόν είναι ιδιαίτερα κατάλληλο για την απομάκρυνση του σκυροδέματος και ασβεστοκονίαματος από εργαλεία κατασκευών και μηχανημάτων. Ένα αποτελεσματικό μέσο για τον καθαρισμό των κεραμικών, πήλινων και πυρότουβλων.\nΕνδείκνυται για την απομάκρυνση τσιμέντου, τσιμούχας νιτρικού νατρίου, κονιάματος και σκυροδέματος από εργαλεία (φτυάρι, μύτες, κάδοι κλπ.) Και μηχανήματα εργοταξίου (μπετονιέρες κλπ.). Αποτελεσματική για τον καθαρισμό βρώμικου κεραμικού, κεραμικής ή τερακότας ή απομακρύνετε το περίσσεια κονιάματος κατά τη χρήση.\nΤο προϊόν χρησιμοποιείται καθαρό ή αραιωμένο σε χλιαρό νερό σε συγκεντρώσεις μεταξύ 0,5% και 20%. Βρέξτε το κομμάτι για καθαρισμό, αφήστε το προϊόν να δράσει για λίγα λεπτά και ξεπλύνετε με άφθονο νερό. Τα ποσοστά αραίωσης πρέπει να αξιολογούνται κατά περίπτωση με βάση τον τύπο καθαρισμού που πρέπει να διεξαχθεί. Πραγματοποιείτε πάντα μια δοκιμή συμβατότητας προϊόντος με την βάση επιφάνειας που θα κάνετε τον καθαρισμό.


Κυριακή 22 Μαΐου 2022 - 04:16\nΑπό Newsroom\t Στις 14:49, 22 Ιαν 2022\nKλειστές ελεγχόμενες Δομές σε Λέρο και Κω. © ΓΡ ΤΥΠΟΥ ΥΠ. ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ / EUROKINISSI\nΖητήματα που άπτονται της κατασκευής δομών υποδοχής, ταυτοποίησης και προσωρινής φιλοξενίας αιτούντων άσυλο, ρυθμίζονται με τροπολογία του υπουργείου Μετανάστευσης και Ασύλου, που κατατέθηκε στο νομοσχέδιο του υπουργείου Ανάπτυξης & Επενδύσεων με τίτλο «Αναπτυξιακός Νόμος – Ελλάδα Ισχυρή Ανάπτυξη» Το νομοσχέδιο εισάγεται προς συζήτηση στην ολομέλεια της Βουλής την ερχόμενη Τρίτη και αναμένεται να ψηφιστεί την επομένη, Τετάρτη, 26 Ιανουαρίου 2022.\nΠαρατείνονται, αυτοδικαίως έως την 31η Δεκεμβρίου 2022, πράξεις παραχώρησης ακινήτων του Δημοσίου, των ο.τ.α. α’ και β’ βαθμού και των ν.π.δ.δ., που έχουν λήξει ή θα λήξουν, στα οποία έχουν εγκατασταθεί και λειτουργούν δομές προσωρινής υποδοχής ή φιλοξενίας πολιτών τρίτων χωρών και ανιθαγενών που εισέρχονται στη χώρα χωρίς τις νόμιμες διατυπώσεις.\nΑΝΑΠΤΥΞΙΑΚΟΣ ΝΟΜΟΣΒΟΥΛΗΔΗΜΟΣΙΟΜΕΤΑΒΙΒΑΣΗ ΑΚΙΝΗΤΩΝΜΕΤΑΝΑΣΤΕΥΤΙΚΟΤΡΟΠΟΛΟΓΙΑΥΠΟΥΡΓΕΙΟ ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ


3 υδροχαρή- υδρόβια φυτά!!! - Garden For All\n3 υδροχαρή- υδρόβια φυτά!!!\nΒασιλιάς όλων το νούφαρο. Έχει πάρα πολλά είδη που ενδημούν από τροπικές έως και πολικές περιοχές. Κατάγονται από την Ασία. Το όνομα του προέρχεται από της Νύμφες της αρχαίας ελληνικής μυθολογία, τα κατεξοχήν πνεύματα του γλυκού νερού, που βρίσκονταν σε ποτάμια, πηγές και λίμνες και αντιπροσώπευαν το κάλλος, την γονιμότητα και την βλάστηση. Πρόκειται για πολυετές, ριζωματώδες, ποώδες φυτό που αγκιστρώνονται με τις ρίζες τους στον πυθμένα των λιμνών. Έχουν πολύ μεγάλη ποικιλομορφία. Τα φύλλα του φυτού αναπτύσσονται από το ρίζωμα, και επιπλέουν στο νερό. Το φύλλωμα έχει πράσινο χρώμα, κυκλικό σχήμα και διάμετρο 6 εκατοστών περίπου.\nΤα εντυπωσιακά λουλούδια του έχουν λευκό, χρυσό, ροζ ή κόκκινο χρώμα και μερικά είναι ιδιαίτερα αρωματικά. Τα άνθη αναπτύσσονται έξω από το νερό ή επιπλέουν στην επιφάνεια. Κάποια ανοίγουν τα πέταλα τους κατά την διάρκεια της ημέρας και τα κλείνουν όταν δύει ο ήλιος και κάποια άλλα το αντίθετο. Καθένα από αυτά έχει τουλάχιστον 8 πέταλα και στο κέντρο υπάρχουν πολλοί στήμονες. Ο καρπός αναπτύσσεται κάτω από το νερό, σε ένα σπογγώδη σάκο, με πολλούς σπόρους. Στην Ελλάδα έχουμε το λευκό νούφαρο (Nymphaea alba) και δυο κίτρινα (αν και δεν είναι στο ίδιο γένος με τα νούφαρα) τα Nuphar lutea και Nymphoides peltata. Είναι εύκολα στην καλλιέργειά τους και αρκεί μια προσήλια θέση και λίγα θρεπτικά συστατικά στο χώμα τους για να ανθίσουν από Απρίλιο μέχρι Νοέμβριο, με μια μικρή χειμερινή ανάπαυλα, όπου χάνουν και τα φύλλα τους. Χρησιμοποιούνται σαν διακοσμητικά φυτά.\nΊριδες του νερού\nΜοιάζουν με τις κοινές ίριδες, αλλά οι απαιτήσεις τους σε νερό είναι αυξημένες. Κατάγεται από την Ευρώπη, την δυτική Ασία και την βορειοδυτική Αφρική. H Iris pseudacorus είναι ένα πολυετές, ποώδες φυτό. Αναπτύσσεται στα 100-150 εκατοστά ή ένα σπάνιο στα 2 μέτρα ύψος, με όρθια φύλλα έως 90 εκατοστά και 3 εκατοστά πλάτος. Τα λουλούδια της είναι εξαιρετικής ομορφιάς, με φωτεινό, κίτρινο χρώμα, και σε μέγεθος 7-10 εκατοστών, έχουν την τυπική εμφάνιση μίας ίριδας. Ο καρπός της είναι μία ξηρή κάψουλα 4-7 εκατοστών, που περιέχει πολλούς σπόρους. Το φυτό εξαπλώνεται από τα ριζώματα του αλλά και από την διασπορά των σπόρων μέσα στο νερό. Δημιουργεί εντυπωσιακά αποτελέσματα σε διακοσμητικούς κήπους με υγρά εδάφη.\nΜαζί με τα νούφαρα είναι από τα πιο χαρακτηριστικά φυτά λίμνης, λόγω της ταξιανθίας τους που μοιάζει με λουκάνικο. Είναι είδος που υπάρχει σε πολλά μέρη του κόσμου. Είναι πολυετές, φυλλοβόλο, ποώδες φυτό, που ανήκει στην οικογένεια Typhaceae. Αναπτύσσεται στα 150-200 εκατοστά, με ριζωματώδεις, υπόγειους βλαστούς, πάχους από 0,5 έως 2 εκ. Τα φύλλα έχουν ημικυλινδρική διατομή, και βγαίνουν το ένα μέσα από το άλλο σχηματίζοντας ψευδοβλαστό. Διαθέτει επιμήκη, πράσινα φύλλα, μήκους από 100 έως 150 εκ., και πλάτους 1 έως 2 εκ. Το καλοκαίρι βγάζει ταξιανθίες στην κορφή, ανάμεσα στα φύλα που μοιάζουν με λουκάνικα και έχουν σκούρο μπεζ, έως σκούρο καφέ χρώμα. Εξαπλώνετε με πολύ γρήγορους ρυθμούς και είναι επιθετικό. Για το λόγο αυτό καλό είναι να φυτεύεται περιορισμένο σε γλάστρα για να ελέγχετε η ανάπτυξη του.\nΕπειδή είναι φυλλοβόλο προτείνετε να φυτεύετε σε εσωτερικές θέσεις αν φυτεύετε εκτός νερού. Μπορεί να φυτευτεί μεμονωμένο ή σε εκτατικές φυτεύσεις οριοθετώντας την λίμνη. Του αρέσει ο ήλιος. Είναι από τα πιο κατάλληλα φυτά για βιολογικούς καθαρισμούς και βιοπισίνες, αφού δεσμεύουν μεγάλες ποσότητες νιτρικών, φωσφορικών και άλλων αλάτων από το νερό.\nPrevΠροηγούμενοΔιατροφική αξία μπρόκολου!!!


Φέρμο Έρασμος, ντα\nΙταλός στρατιωτικός του 16ου αιώνα, καταγόμενος -όπως υποδηλώνει και το όνομά του- από τη μικρή πόλη Φέρμο, ο οποίος το 1570-1571 πολέμησε στην Κύπρο εναντίον των Οθωμανών εισβολέων, ενταγμένος στον στρατό της Βενετίας.\nΟ Έρασμος ντα Φέρμο υπηρετούσε στη φρουρά της Αμμοχώστου αρκετά πριν από την έναρξη της οθωμανικής εισβολής στην Κύπρο και από την έναρξη του πολέμου, στις αρχές του Ιουλίου 1570. Παρέμεινε τότε στην Αμμόχωστο, ως ένας των ηρωικών υπερασπιστών της πόλης. Είχε τότε τον βαθμό του λοχαγού του στρατού της Βενετίας.\nΚατά τη διάρκεια των μεγάλων και γενικών επιθέσεων των Τούρκων εναντίον της Αμμοχώστου τον Ιούνιο και Ιούλιο του 1571, ο Έρασμος ντα Φέρμο ήταν μεταξύ των επικεφαλής αξιωματικών που υπερασπίστηκαν τον Ραβελίνο, δηλαδή το οχυρό στο νοτιοδυτικό άκρο των τειχών της Αμμοχώστου, που δέχθηκε τις σφοδρότερες επιθέσεις, τους περισσότερους κανονιοβολισμούς και το μεγαλύτερο βάρος των τουρκικών εφόδων. Εκεί πληγώθηκε, κατά τη διάρκεια της δεύτερης γενικής επίθεσης των Τούρκων (στις 29 Ιουνίου 1571). Τότε αποσύρθηκε από τη μάχη, και στη συνέχεια τη διοίκηση του λόχου του ανέλαβε ο αδελφός του Ιούλιος ντα Φέρμο, επίσης στρατιωτικός που βρισκόταν στην Αμμόχωστο.\nΟ Έρασμος ντα Φέρμο πέθανε λίγο αργότερα στην Αμμόχωστο, και ετάφη εκεί, λίγο πριν από την πτώση της στα χέρια των Οθωμανών Τούρκων, και το τέλος του πολέμου.\nΓραδενίγος Δομίνικος Domenico Gradenigo\nΠυγμαλίων ο Κύπριος\nΔονάτος ή Ντονάτο Νικόλαος Nicole Donato\nΒεδουίνος Ούγος Hugh Beduin


Σπουδαία προσφορά* του Pamestoixima.gr | Betcosmos\nΚάθε μέρα είναι μέρα για μεγάλες εκπλήξεις* και δώρα* στους φίλους του Casino του Pamestoixima.gr και η Τετάρτη δεν θα μπορούσε να είναι διαφορετική. Για την ακρίβεια, στην Happy Wednesday οι παίκτες θα έχουν την δυνατότητα να λάβουν μέρος σε μία εξαιρετική προσφορά* του Καθημερινού Ημερολογίου. Οι φίλοι του καζίνο καλούνται να διασκεδάσουν στο εντυπωσιακό και άκρως διασκεδαστικό The Doghouse της Pragmatic και να διεκδικήσουν μοναδικά κέρδη και δώρα* στο ίδιο παιχνίδι. Απλώς θα πρέπει λοιπόν να διασκεδάσετε στο κορυφαίο αυτό slot και η δραστηριότητά σας θα φέρει μεγάλες προσφορές* και εκπλήξεις*. Για περισσότερες πληροφορίες, θα πρέπει να μπείτε στον υπάρχον λογαριασμό σας στο casino του Pamestoixima.gr ή να δημιουργήσετε έναν νέο.\nΠαράλληλα, από σήμερα βρίσκεται σε εξέλιξη και η νέα εξαιρετική προσφορά της Playtech, η οποία αφορά το Mega Fire Blaze Roulette. Και εκεί, όσο παίζετε και διασκεδάζετε, τόσο περισσότερο ανταμείβεστε για τη δραστηριότητά σας.


Τελείωσε η καριέρα τους, ο Έλληνας δεν συγχωρεί - Soknews\nby Αννα Μακρή 9 Μαρτίου, 2021, 8:31 μμ\nΣτο Λοιπόν και στην Ρενέ Σαραντινού μίλησε σε συνέντευξή του ο Μάκης Δελαπόρτας για όλες τις καταγγελίες στον χώρο του θεάματος και το πως πιστεύει ότι θα είναι η επόμενη ημέρα.\nΝαι, ήρθε η στιγμή για να κάνουμε μια νέα αρχή, στο θέατρο αλλά και στην κοινωνία. Δεν πρέπει να υπάρχει ο φόβος του να μη μιλάμε, είτε είναι από τους παραγωγούς που στηρίζουν ηθοποιούς που έχουν κακοποιητικές συμπεριφορές, είτε είναι από την πολιτεία. Καταλαβαίνω ότι δεν είναι υποχρεωμένος ο άλλος να ξέρει τι κάνει ο άλλος στο κρεβάτι του, εκεί διαφωνώ που βγαίνουν και κάνουν αντιπολίτευση. Δε νομίζω να ήξερε κανείς ότι ο Λιγνάδης είχε τέτοιου είδους διαστροφές και τον έβαζαν σε θεσμικούς θέσεις, αυτό αποκλείεται. Δε θα μπορούσα να συνεργαστώ ποτέ, με τίποτα, με κανέναν από τους κατηγορούμενους, όπως νομίζω ότι δεν θα συνεργαστούν και πάρα πολλοί συνάδελφοι ηθοποιοί.\nPrevious article Showbiz: Η φαίη Σκορδά ΖΗΛΕΥΕΙ ΑΦΟΡΗΤΑ την Ηλιάνα Παπαγεωγίου ή ΙΔΕΑ ΜΑΣ ΕΙΝΑΙ;\nNext article SHOWBIZ: Δεν φαντάζεστε τι επάγγελμα κάνει πια ο Ηλίας Βρεττός\nΤζούλι Τσόλκα: Με σόκαραν όλα αυτά τα περιστατικά


Ημ/νία δημοσίευσης 21/07/2017 30/06/2017 Συντάκτης Strange Press 0\nΤον Μάη του 1910, ένας Γάλλος γιατρός, που εργαζόταν στο Παρίσι, κουβέντιαζε για τα τηλεπαθητικά φαινόμενα και για την εμφάνιση οπτασιών ετοιμοθάνατων ανθρώπων, με έναν συνάδελφό του, ο οποίος είχε επισκεφτεί για λίγο καιρό τη γαλλική πρωτεύουσα από την επαρχία, στην οποία ήταν μόνιμα εγκατεστημένος.\nΟ επαρχιώτης γιατρός είπε στον φίλο του πως αν πέθαινε νωρίτερα από εκείνον, πράγμα πιθανό, καθώς ήταν μεγαλύτερος στην ηλικία, θα προσπαθούσε να εμφανιστεί μπροστά του την ώρα του θανάτου του. Ο Παριζιάνος γιατρός τον ρώτησε να μάθει με ποιον τρόπο θα τον ειδοποιούσε, αν συνέβαινε κάτι τέτοιο.\nΗ συζήτηση των δύο φίλων γινόταν μέσα στην τραπεζαρία του Παριζιάνου γιατρού. Τότε, ο επαρχιώτης επιστήμονας κοίταξε τριγύρω και έδειξε τελικά στον συνάδελφό του ένα μπλε κρυστάλλινο αμπαζούρ, που κοσμούσε την οροφή της τραπεζαρίας. “Θα σε ειδοποιήσω με αυτό το αμπαζούρ. Θα προσπαθήσω να το σπάσω”, του είπε αποφασιστικά.\nΣε λίγες μέρες, ο επαρχιώτης γιατρός επέστρεψε στην περιφέρειά του και για αρκετό καιρό, οι δυο φίλοι δεν ειδώθηκαν, αλλά ούτε κι αλληλογράφησαν.\nΈνα βράδυ Δεκεμβρίου, ο Παριζιάνος γιατρός δειπνούσε στην τραπεζαρία μαζί με την αδερφή του, όταν άκουσε έξαφνα παράξενους τριγμούς πάνω από το κεφάλι του. Έστρεψε το βλέμμα του στο ταβάνι και του φάνηκε σαν κάποιος να χτυπά με τα δάχτυλά του το μπλε αμπαζούρ.\nΟύτε στιγμή, βέβαια, δεν πήγε ο νους του στη μεταφυσική συζήτηση, που είχε κάνει με τον συνάδελφο και φίλο του. Υπέθεσε πως ήταν πολύ υψωμένο το φως της λάμπας και πως έτριζε το γυαλί από την υπερβολική ζέστη. Χαμήλωσε, λοιπόν, το φως, αλλά οι ήχοι εξακολούθησαν ως το τέλος του δείπνου, πιο συχνοί και πιο δυνατοί ακόμα.\nΌταν τελείωσαν το φαγητό τους, σηκώθηκαν με την αδερφή του να βγουν έξω από την τραπεζαρία. Βγαίνοντας, όμως, αντιλήφθηκε πως οι χτύποι στο αμπαζούρ σταμάτησαν κοφτά κι απότομα.\nΤο ανορθόδοξο αυτό φαινόμενο επαναλαμβανόταν για πέντε – έξι βραδιές στη σειρά. Ο Παριζιάνος γιατρός έσπαγε το κεφάλι του, για να εξηγήσει την αιτία των κρότων, χωρίς να πηγαίνει καθόλου ο νους του στην υπόσχεση του φίλου του από την επαρχία.\nΈνα απόγευμα, που ο γιατρός διάβαζε μέσα στο γραφείο του, ένα μεγάλο κομμάτι από το αμπαζούρ αποκόπηκε και συνθλίφτηκε με πάταγο πάνω στο τραπέζι, σκορπώντας γυαλιά παντού στον χώρο. Η υπηρέτρια και η αδερφή του έτρεξαν αλαφιασμένες να δουν τι είχε συμβεί.\nΤο σπάσιμο έμοιαζε πολύ αλλόκοτο, σαν κάποιο χέρι να το είχε κόψει επίτηδες, αφού πόρτες και παράθυρα ήταν κλειστά και σίγουρα, δεν ευθυνόταν ο αέρας. Μα, πάλι ο Παριζιάνος γιατρός δε συνέδεσε το γεγονός με την υπόσχεση του φίλου του. Αν δεν την είχε ξεχάσει ολωσδιόλου, ήταν βέβαιο πως την είχε υποβαθμίσει.\nΩστόσο, έπειτα από δυο μέρες, ο γιατρός συνάντησε τυχαία κάποιον γνωστό του, που τον πληροφόρησε πως ο φίλος του είχε πεθάνει στις 28 Δεκεμβρίου, το ίδιο απόγευμα που θρυψαλιάστηκε το αμπαζούρ, αφού πάλεψε με τον θάνατο πέντε – έξι μέρες, τις ημέρες δηλαδή που ακούγονταν στο αμπαζούρ οι ανεξήγητοι χτύποι.\nΚατηγορίες: 1933, ΦΑΝΤΑΣΜΑΤΑ Ετικέτες: Γαλλία, παραψυχολογία Σχολιάστε\nΠροηγούμενο άρθροΤο φάντασμα του μικρότερου αδερφού…\nΕπόμενο άρθροΟ μεταφυσικός αποχαιρετισμός της υπέργηρης γυναίκας…


Συνάντηση του υποψηφίου δημάρχου Πειραιά Νίκου Μπελαβίλα με τη διοίκηση του Δ.Σ.Π. – Dikastiko.gr\nΤα γραφεία του Δικηγορικού Συλλόγου Πειραιά επισκέφθηκε χθες Τετάρτη, 20 Μαρτίου 2019 ο υποψήφιος δήμαρχος Πειραιά Νίκος Μπελαβίλας, επικεφαλής του συνδυασμού «Πειραιάς για Όλους» συνοδευόμενος από τις δικηγόρους και δημοτικές συμβούλους Πειραιά Μαρία Σταθάκη και Βάνα Μελά και τον δημοτικό σύμβουλο Δημήτρη Γκερλέ.\nΤους υποδέχτηκαν ο Πρόεδρος του Δ.Σ.Π. Γιώργος Σταματογιάννης, οι Αντιπρόεδροι Παναγιώτης Πετρόπουλος και Γιώργος Καραμιζάρης, ο Γεν. Γραμματέας Χρήστος Πλ. Ηλιάδης, το μέλος Δ.Σ. Γιάννης Καρδαράς και το πρώην μέλος Δ.Σ. Παναγιώτης Δέγλερης.\nΜεταστέγαση των Δικαστηρίων στην πρώην Ράλλειο Σχολή\nΟ κ. Μπελαβίλας δήλωσε ότι στηρίζει ανεπιφύλακτα την αξιοποίηση του κτιρίου της πρώην Ραλλείου ως Δικαστικού Μεγάρου Πειραιά και κατέθεσε την πολύχρονη και επιστημονική του ενασχόληση με τα καίρια ζητήματα της πόλης.\nΕτικέτες: Δ.Σ.Π.δημοτικοί σύμβουλοιΔικηγόροιΝίκος ΜπελαβίλαςΠειραιάςΠρόεδροςΡάλλειος ΣχολήΣυνάντησηυποψήφιος δήμαρχος


Έφαγα πάρα πολύ | Ένα blog για το αδυνάτισμα\nΈφαγα πάρα πολύ\nΤο Πάσχα είναι ευκαιρία «να τα παρατήσεις»\nPosted on 29/04/2009. Filed under: Έφαγα πάρα πολύ, Έφαγα αλλά μετάνοιωσα, Εμπειρικές γνώσεις |\nΚάθε Πάσχα που τυχαίνει να κάνω δίαιτα (ξέρετε…λίγο πριν το καλοκαίρι, κοντομάνικα κτλ) έχω το ίδιο πρόβλημα. Προσπαθώ να είμαι λογικός στις επιλογές μου για φαγητό και να μην χαλάσω την προσπάθειά μου. Κάπου προς το Σάββατο μετά την ανάσταση και την Κυριακή του Πάσχα κάτι στραβώνει…(τι άραγε;)\nΤο πρόβλημα δεν είναι ότι τρώω πολύ τότε, αλλα το ότι αυτό το «πανηγύρι» συνεχίζεται για καιρό μετά. Έτσι που δυο εβδομάδες μετά να μην μπορώ να ξεφουσκώσω..και πάω στη διαιτολόγο τη Δευτέρα (την ακύρωσα αυτή την εβδομάδα για να μην δει τα χάλια μου!).\nΗ απογοήτευση είναι οτι για αν μην παρασυρθώ πρέπει να προσπαθήσω πολύ, κάτι που σημαίνει ότι μου έχει γίνει μεγάλη συνήθεια να τρώω υπερβολικά. Αυτό πρέπει πρώτα να παταχθεί και μετά τα υπόλοιπα…\nΔιαβάστε την δημοσίευση | Make a Comment ( 4 Σχόλια )\nPosted on 07/04/2009. Filed under: Έφαγα πάρα πολύ, Έχασα κιλά! |\nΤα νέα από τη δίαιτα είναι καλά! Δεν με κουράζει ιδιαιτέρως και χάνω με σταθερό ρυθμό! Έχω αισίως φτάσει τα 107,3 κιλά! Φαίνεται ότι για να φτάσω το στόχο μου θα χρειαστώ πολύ καιρό, αλλά έχω υπομονή. Το παν είναι να μην νιώθεις ότι κάνεις δίαιτα!\nΤην Κυριακή το ψιλοκατάλαβα όμως…είχα να φάω ένα μπιφτέκι με 4 κομμάτια (!!!) πατάτες ψητές. Κάτσαμε να φάμε όλοι μαζί. Απέναντί μου, η αδελφή μου με το αγόρι της. Το φαγητό τους…μακαρονάδα με κόκκινη σάλτσα και κοτόπουλο…Δεν ζηλεύω εύκολα αλλά εκείνη την ημέρα δεν το άντεξα! Φαίνονταν τόσο νόστιμα! Εγώ πάλι, παρόλο που έτρωγα ωραίο φαγητό, το γέμισα με μουστάρδα για να φανεί πιο πολύ…\nΤην στιγμή που τα γράφω αυτά μου τρέχουν κυριολοκτικά τα σάλια σκεπτόμενος αυτό το γεύμα. Πριν από λίγο έφαγα κι εγω μακαρόνια, στεγνά όμως…χωρίς γευστικότατη μυρουδική σαλτσούλα…(σλλλουρπ). Αφού το ξεπέρασα κι αυτό, όλα θα πάνε καλά!!! Έχω πρόοδο!\nΤελικά το συμπέρασμα είναι ότι αν τη στιγμή που σου έρθει η λιγούρα κρατηθείς, θα το ζηλεύεις και θα το θες πολύ αυτό που είδες. Όμως αν καταφέρεις πραγματικά να «νικήσεις» τη λυγούρα νιώθεις καλά. Αν πάλι δεν τη νικήσεις νιώθεις υπέροχα για λίγο και μετά τύψεις…διαλέξτε τι είναι καλύτερο!\nΧθες το βράδυ μετά τη διαιτολόγο «επιβράβευσα» τον ευατό μου με μια πίττα του παππού!!! Μερίδα! Ελπίζω να μην έχω ήδη πάρει όλα τα κιλά μου πίσω!!! 🙂\nPosted on 01/01/2009. Filed under: Έφαγα πάρα πολύ, Γενικά |\nΓια τη νέα χρονιά εύχομαι σε ολους χρόνια πολλά και όλα να πάνε (επιτέλους) καλά! Υγεία πάνω απ’ όλα και ευτυχία, επιτυχία και όλοι οι στόχοι σας να γίνουν πραγματικότητα!\nΔύσκολες ημέρες για δίαιτα και αυτοσυγκράτηση, οπότε θα αποφύγω να αναφέρω την «καταστροφή» που έχει προκληθεί στον τομέα αυτό! Καλές γιορτές!\nΔιαβάστε την δημοσίευση | Make a Comment ( 1 so far )\nPosted on 15/12/2008. Filed under: Έφαγα πάρα πολύ, Έφαγα αλλά μετάνοιωσα, Έκανα λάθος, Δεν νιώθω καλά, Πήρα κιλά... |\nΝαι, ο τίτλος λέει την αλήθεια…αυτό νιώθω πως κάνω αυτή τη στιγμή. Όμως δεν μπορώ να το σταματήσω εύκολα. Ενώ είχα φτάσει κοντά στον βραχυπρόθεσμο στόμο μου που ήταν να κατέβω τα 100 κιλά, η αποτυχία να κάνω νέα αρχή με διαιτολόγο με απογοήτευσε και παραιτήθηκα λιγάκι…\nΠέρασαν 3 εβδομάδες χωρίς δίαιτα και ήδη νιώθω να φουσκώνω. Δεν είμαι σίγουρος αν ξαναπήρα πολλά κιλά…φοβάμαι όμως να ανέβω στη ζυγαριά. Έχω φάει έξω πολλές φορές και γενικά τρώω κανονικά. Το μόνο καλό είναι οτι δεν τρώω καθόλου ψωμί αφού το συνήθισα και δεν μου κάνει αίσθηση. Νιώθω άσχημα για το πισογύρισμα αυτό, κυρίως για τους μήνες προσπαθειών μου. Και το χειρότερο είναι ότι έρχονται Χριστούγεννα που όλοι μας τρώμε ανεξέλεγκτα…δύσκολες εποχές…\nΘέλω να συνεχίσω την προσπάθειά μου, έχω έναν στόχο. Πρέπει να συγκεντρώσω το κουράγιο που μου έχει απομείνει. Το περίμενα ότι κάποια στιγμή θα έμενα πίσω, δεν γίνεται να χάνεις μόνο κιλά. Όμως πρέπει να μπει φρένο για να μην πάνε όλα χαμένα…\nΕλπίζω την επόμενη φορά που θα γράψω να μην έχω φάει 2 σουβλάκια με πατάτες και Cola…\nΔιαβάστε την δημοσίευση | Make a Comment ( 5 Σχόλια )\nΑχ αυτό το καλοκαίρι\nPosted on 13/08/2008. Filed under: Έφαγα πάρα πολύ, Έφαγα αλλά μετάνοιωσα | Ετικέτες: blog, ταβέρνα, δίαιτα, διαιτολόγος, διακοπές |\nΕπέστρεψα. Απολύτως υγειής πλέον μετά την τελευταία μου «περιπέτεια». Πάνω στην ώρα με αποχαιρέτισε η γαστρεντερίτιδα. Λίγο πριν φύγω για διακοπές. Όπως ανέφερα σε προηγούμενο άρθρο, λόγω αυτής της αρρώστιας έχασα αρκετά κιλά. Όπως το περίμενα ομως ήταν. Εικονικά και πολύ εύκολα στο να τα πάρω πίσω. Δεν θα γινόταν και αλλιώς.\nΣτη Λευκάδα, ξεκινώντας το ταξίδι μου ένοιωθα υπέροχα. Τα κιλά που έχασα μου έδωσαν πολύ πιο βολικές ανάσες και μια αίσθηση υγείας. Τις πρώτες ημέρες, λίγο η προσοχή που έδινα για να μην έχω πρόβλημα με το πονεμένο μου στομάχι, λίγο η φόρα που είχα πάρει για δίατα και λίγο η ακρίβεια στο οτιδήποτε φαγώσιμο με έκανε να διατηρηθώ αρκετά καλά. Σχεδόν σε όλη τη διάρκεια των διακοπών (υπήρχε και η υποτιπώδης γυμναστική που λέγεται κολύμπι – δεν κολύμπαγα και σταμάτητα) ήμουν σε καλή κατάσταση. Έπειτα γύρισα στην Αθήνα (άδεια και υπέροχη) και το άλλο πρωινό έφυγα για το χωριό μου στην Εύβοια…\nΠάντα με το που έρχομαι εδώ (από το σπίτι στην εξοχή σας γράφω) κάθομαι μέσα στο σπίτι και κυριολεκτικά «λιώνω» για 2-3 ημέρες. Δεν ξέρω πως μου βγαίνει αυτό, αλλά το κατάλαβα από χέρι πόσο κακό κάνει το καθισιό…Έβγαινα κάποιες φορές…πιστεύω ότι εύκολα καταλαβαίνετε τί έκανα…\nΕίμαι εδώ 6 ημέρες ήδη και ώς τώρα έχω φάει για βράδυ 3 φορές σουβλάκια (άνοιξε ένας φίλος μας μαγαζί στο χωριό – το μοναδικό), 1 φορά πίτσα (κι αυτό καινούργιο μαγαζί σε κοντινό χωριό), 1 φορά ποικιλία κρεατικών και τα υπόλοιπα βράδια ντομάτα με ψωμί και τυρί. 4 φορές ήπια ούζα και μπύρες…\nΚαι μόνο αυτά είναι ενδεικτικά του τι θα έχει συμβεί. Το επιβεβαίωσα σήμερα το πρωί…115,8 κιλά. Καλωσήρθατε πολυαγαπημένα μου…\nΤο καλοκαίρι έχει τα καλά του (ζέστη, ήλιος, μπάνια, διακοπές), αλλά έχει και τα πολύ κακά του. Ήταν σχεδόν μονόδρομος να φάω όλα αυτά (ναι, ναι ξέρω, θα μπορούσα να προσέξω) καθώς με όποιον βγαίνω τί άλλο να κάνω; Να πιώ καφέ; Ή μήπως τσάι; Πάς για φαγητό, λές τα ωραία σου, πίνεις και 1-2 μπυρίτσες…όνειρο! Είχε και αγώνα σήμερα. Αφού η nova ήταν σε σουβλατζίδικο τί άλλο να κάνεις; Αχ αυτό το καλοκαίρι…\nΤο πήρα πλέον οριστικά απόφαση. Δεν πάει άλλο και δεν γίνεται αλλιώς. Θα κάνω δίατα με ειδικό. Έχω ήδη προχωρήσει και γνωρίζω σε ποια διαιτολόγο θα πάω. Η συγκεκριμένη από ότι μου έχουν πεί είναι πολύ αυστηρή (συνήθως αυτό δουλεύει με εμένα καλύτερα από ήρεμες καταστάσεις – θέλω καταπίεση!) και εφαρμόζει μια μέθοδο η οποία στηρίζεται στην ομάδα αίματος. Σου δίνει δίαιτες με τρόφιμα τα οποία δεν σε παχαίνουν βάσει της ομάδας αίματός σου. Μου φαίνεται λίγο περίεργο αλλά θα το δοκιμάσω. Αν και κάτι μου χτυπάει σαν καμπανάκι στα αυτιά μου. Είμαι σίγουρος ότι δεν θα κάνει να τρώω ψωμί, ζάχαρη, τυρί, κρέατα, γλυκά, σουβλάκια, πίτσες κτλ κτλ. Σίγουρα θα επιτρέπονται οι μπάμιες, τα κολοκύθια, τα γκέιπ φρουτ, οι μελιτζάνες και οτιδήποτε είναι πράσινο και ποτίζεται. Και θα πρέπει να πίνω και 2 καζάνια νερό καθημερινά (το καλοκαίρι πίνω και 4, αλλά χειμωνιάτικα το πολύ 1-2 ποτήρια).\nΠαλιός στα κόλπα αυτά είμαι, και ξέρω τι πρέπει να περιμένω. Όμως ξέρω ότι αν το θέλω -και μόνο- θα πετύχει. Και το θέλω. Δεν αντέχω πια αυτή την αίσθηση της καταπίεσης που μου ασκεί το σώμα μου. Πρέπει να απελευθερωθώ. Όλοι οι συγχωριανοί μου με κοιτούν περίεργα και (οι άθλιοι) μου λένε ότι πάχυνα. Θέλω του χρόνου το καλοκαίρι να ρωτάνε ποιος είμαι. Να μην με γνωρίζουν πια. Το είχα νιώσει στο παρελθόν και είναι υπέροχη αίσθηση. Το θέλω ξανά. Τέλη Αυγούστου με αρχές Σεπτέμβρη τελειώσαν τα ψέματα. Αρχίζει μια μεγάλη προσπάθεια. Φυσικά, στο blog αυτό θα καταγράφω το απόσταγμα των εμπειριών και των συναισθημάτων μου. Και ελπίζω να μπορέσω από εσάς να πάρω την απαραίτητη υποστήριξη και -γιατί όχι- να ανταποδώσω με τα όσα καταγράφω σε όποιον το έχει ανάγκη. Δεν είστε μόνοι.\nΜεγάλο ευχαριστώ στους φίλους που μου έγραψαν σε αυτό εδώ το blog καλοκαιριάτικα. Μου δίνετε υποστήριξη και κουράγιο και (για να πώ την αμαρτιά μου) με βγάλατε από την θερινή μου νάρκη και μου δώσατε έναυσμα να γράψω ξανά. Σας ευχαριστώ ξανά. Και τώρα με συγχωρείτε…πρέπει να χωνέψω 4 σουβλάκια, 2 πίττες, 1 μερίδα πατάτες, 4 φέτες ψωμί, μισή ποικιλία κρεατικών, μία Coca Cola, 1 ουζάκι, 2 κομμάτια καρπούζι και 4 κομμάτια πεπόνι (αυτό με βάρυνε νομίζω – τι το ήθελα το ριμάδι!!). Ε, είχε ποδόσφαιρο απόψε και όλο παραγγέλναμε! Καλά να περνάτε όπου είστε!\nΧωρίς πρόγραμμα γίνεται;\nPosted on 28/07/2008. Filed under: Έφαγα πάρα πολύ, Γενικά, Εμπειρικές γνώσεις | Ετικέτες: αμαρτία, διαιτολόγος, μεταβολισμός |\nΣχεδόν τίποτα…Πολλές φορές νομίζεις πως μπορείς να τα καταφέρεις απλά «κόβοντας» το ψωμί, το αλάτι, τα λάδια, το βραδινό κτλ. Όμως σύντομα αντιλαμβάνεσαι πως δέν είναι έτσι. Αν χάσεις κάτι το χάνεις απλά για λίγο.\nΜετά επανέρχονται όλα τα κιλά κανονικά. Αυτό νομίζω έχει συμβεί και σ’ εμένα τώρα. Πάνω που βλέπω πως πάω καλά, μια ημέρα «αμαρτίας» με φέρνει πίσω. Σημάδι του ότι δεν αλλάζει ο μεταβολισμός, παρά μόνο τα υγρά που χάνονται, ξανάρχονται.\nΈχω αρχίσει και μπαίνω σε σκέψεις. Ίσως χρειάζομαι διαιτολόγο.\nΥΓ: Μόλις έφαγα ενα τεράστιο πιάτο μακαρόνια. Από την αρχή ήξερα ότι δεν το άντεχα, αλλά τα έφαγα όλα. Μεγάλο λάθος…τώρα το καταλαβαίνω όμως που με έχει ποιάσει δύσπνοια από το πολύ φαγητό.\nΑχ αυτό το Σαββατοκύριακο\nPosted on 28/06/2008. Filed under: Έφαγα πάρα πολύ | Ετικέτες: σαββατοκύριακο, τσιμπολόγημα, βόλτα, κρέπα, καφές |\nΤα Σαββατοκύριακα σίγουρα δεν υπάρχουν για αυτούς που θέλουν να χάσουν κιλά…κάθε φορά, βγαίνεις μια βόλτα, πάς για έναν καφέ, όλο και κάτι θα τσιμπίσεις. Εξαρτάται κι απο την παρέα. Η παρέα δυστυχώς (δεν μπορώ να αντισταθώ) ήθελε κρέπα…\nΠλατεία Ηλιουπόλεος σε μια από τις πιο γνωστές creperie, έφαγα μια τεράστια κρέμα με κρέμες, μπέϊκον κτλ, συνοδευμένη με περισσεύματα από κρέπες σοκολάτα-μπισκότο. Καταστροφή. Τώρα που γράφω στο blog κάθομαι και προσπαθώ να χωνέψω.\nΝωρίτερα είχε προηγηθεί βόλτα στα Mall για ψώνια και καφέ. Φυσικά τσίμπισα κι εκεί ένα περίεργο sandwitch. Θα διαγράψω την σημερινή ημέρα θεωρώντας την ως μια κακή παρένθεση (ακόμα μία). Αύριο προβλέπεται παραγγελία καθώς είναι ο τελικός του euro. Θα προσπαθήσω να έχω εγκράτεια…\nΘα ζυγιστώ από Δευτέρα. Νομίζω πως τα νέα δεν θα είναι καλά. Κάτι πιο ριζικό πρέπει να γίνει…